Suomen Fordin toimitusjohtaja: ”Nyt olemme ison muutoksen äärellä” | Autotoday\nSuomen Fordin toimitusjohtaja: ”Nyt olemme ison muutoksen äärellä”\n– Ford on aina ollut osa Suomen koneellista maataloutta ja liikennettä. Nyt olemme ison muutoksen äärellä: tavoitteemme on, että jo viiden vuoden kuluttua kaikki Euroopassa valmistettavat autot ovat joko ladattavia hybridejä tai täyssähköautoja, Lindberg kertoo.\n– Myös hyötyajoneuvoissa vuoteen 2030 mennessä joka kolmas myydyistä autoista on sähköauto. Lyhyellä aikajänteellä tapahtuu siis paljon.\n– Kuljettajaa avustavien teknologioiden ansiosta ajaminen on stressittömämpää kuin koskaan aikaisemmin. Auto huolehtii esimerkiksi hätäjarrutuksista, kaistalla pysymisestä ja nopeuden säätämisestä rajoitusten mukaiseksi. On kuitenkin hyvä pitää mielessä, että kuljettaja on aina vastuussa auton hallinnasta.\nAjamiseen suoraan vaikuttavien teknologioiden lisäksi autot ovat nykyisin yhä liitettävämpiä, mikä muuttaa auton käyttökokemusta.\n– Esimerkiksi FordPass-mobiilisovelluksen avulla autoa voi hallinnoida, ja tiettyjä ominaisuuksia käyttää etänä. Tämä helpottaa ja nopeuttaa matkalle lähtöä sekä lisää matkustusmukavuutta. Liitettävyysominaisuudet lisäävät myös turvallisuutta tuottamalla ajantasaista tietoa liikenteestä, ja jopa varoittamalla edessä olevista mahdollisista vaaratilanteista ennakkoon, Lindberg jatkaa.\nAutojen myynti ja ostaminen myös muuttuu verkkokaupan tullessa kiinteämmin osaksi auton hankintaa.\nTäyssähköinen Mustang Mach E on Fordin ensimmäinen verkkokaupassa itse räätälöitävä ja sieltä ostettava auto.\n– Fordilla verkkokauppa toimii kivijalkaliikkeiden rinnalla, ja koemme näiden tukevan toinen toistaan. Verkkokauppa tarjoaa kuitenkin asiakkaille yhden lisävaihtoehdon auton ostamiseen – hankinta onnistuu vaikkapa kotisohvalta, mihin aikaan tahansa. Uskomme kuitenkin Ford-liikkeiden ja ammattitaitoisen henkilökunnan roolin pysyvän autonhankinnassa jatkossakin merkittävänä, Lindberg toteaa.\nKaikki autovalmistajat menevät kilvan kohti täyssähköistä maailmaa. Osa valmistajista on lähtenyt rakentamaan myös latausverkostoja.\nEsimerkiksi Ford on yksi Ionity-latausverkoston perustajajäsenistä. Verkosto toimii aktiivisesti laajentaakseen Euroopan latausverkostoa.\nLisäksi Ford rakentaa Euroopassa sijaitseville toimipaikoilleen tuhansia latauspisteitä henkilökunnan käyttöön. Muutos siis tapahtuu, mutta sen vauhtiin vaikuttaa ennen kaikkea yhteiskunnallisen tason päätökset.\n– Keskeisiä kysymyksiä ovat esimerkiksi, missä määrin sähköistymistä tuetaan hankintahinnan saamiseksi kohtuulliseksi sekä kuinka nopeasti latausverkosto kasvaa. Myös EU on asettanut kovia vaatimuksia fossiilivapaalle liikkumiselle, Lindberg toteaa.\n– Vuosi 2025 on rajapyykki, jolloin uuden autokannan päästöt pitää saada alle 81 g/km. Loppujen lopuksi kysymys on kuitenkin siitä, mikä on poliittinen tahto. Autoteollisuus ei saa muutosta aikaan yksin.\n– Kaikki tähtää tällä hetkellä täyssähköiseen maailmaan. Voi olla, että vedyn rooli kasvaa, mutta se on epävarmaa. Vihreä energia pitää saada kuitenkin hyödynnettyä täysimittaisesti.\nGlobaalit trendit näyttelevät myös keskeistä roolia autoalan tulevaisuudessa.\n– Esimerkiksi jatkuuko kaupungistuminen, tai mikä on etätyön rooli jatkossa? Trendit vaikuttavat siihen, millaiselle liikkumiselle on kysyntää, Lindberg sanoo.\n– Varmaa on, että liikkumisen pitää olla tulevaisuudessa joustavaa ja ympäristöystävällistä. Tämä on myös autoalan tavoite, Lindberg päättää.\nEdellinen artikkeliVideo: Tällainen robottiauto oli olemassa Etelä-Koreassa jo 1990-luvulla\nSeuraava artikkeliPoliisi pyytää onnettomuuspaikalta Espoossa poistunutta autoilijaa ilmoittautumaan\nPauli 9.4.2021 At 13:12\nYheiskunnan ei tule verovaroista tukea rikkaiden sähköautojen hankintaa. Köyhä ei osta mitään autoa uutena.\nJarppi 9.4.2021 At 18:33\nOlen samaa mieltä. Ei tulon siirtoja rikkaille valtion kassasta. Jokainen maksakoon itse ajopelinsä, myös rikkaammat.\nOtto 10.4.2021 At 19:03\nKyllä se tulon siirto kannattaa saadaan sitten itsekkin me tavallinen rahvas vuosien päästä sähkö autot käyttöön ei niitä muuten saa kun käytettynä


Olli Valtosen uusi katekismus on perusväärässä - Patmos.fi\n”Oliskohan meidän kirkossa aika siirtyä ihmisen pahuuden korostamisesta ihmisen kunnollisuuden myöntämiseen? Ehdotan, että hylätään ajatus perisynnistä. Tilalle perisiunaus. Syyllisyys ja synti eivät ole ainoa tie jumalanlapseksi. Parempi on kiitollisuus. Ilo. Ihminen ei ole peruspaha. Hän on perushyvä. Tää pitää saada uuteen katekismukseen,” kirjoitti Olli Valtonen Facebook -päivityksessään (2.9.2020).\nValtosen mielestä ajatus perisynnistä tulisi siis hylätä ja korvata perisiunauksella ja “perushyvyydellä”. Olen eri mieltä.\n1) Ajatus perisynnistä on syvästi raamatullinen, toisin kuin ajatus jokaisen ihmisen “perushyvyydestä”. Jeesus sanoi: “Jos te, jotka olette pahoja, osaatte antaa lapsillenne hyviä lahjoja…” (Luuk. 11:13) sekä “…ei kukaan ole hyvä paitsi Jumala yksin.” (Mark. 10:18)\n2) Perisyntioppi on se “musta kangas” jota vasten Jumalan rakkauden Golgatan risti erottuu terävänä ja kirkkaana. Ajatus “perihyvyydestä” turhentaa ja hämärtää ristinkuoleman merkityksen.\n3) “Perushyvyys” on kaunis ajatus, mutta empiirisesti kyseenalainen. Perisynti on realistisempi kuvaus ihmisestä ja selittää ihmisen pahuutta paremmin. Tässä lainaisin Antti Tuiskua: “Aina kun mä flippaan, niin peto on irti.” Peto asuu meissä jokaisessa. Myös kunnon ihmisissä.\n4) Perisynti on teologisesti pätevä Jumalan sanasta nouseva ajatus. “Perushyvyys” on ihmislähtöinen käsitys ja nousee ihmispsykologian tarpeesta pönkittää ihmisten itsetuntoa. Se on kuin menisi lääkärille, joka ei uskalla sanoa, että potilas on kuolemansairas, vaan hokee potilaan olevan “perusterve”, jotta potilaalle ei tulisi paha mieli. Ongelma on, että tällöin potilas ei myöskään ymmärrä tarvitsevansa hoitoa.\n5) Perisyntioppia tarvitaan, ei siksi, että se painaa ihmisen alas, vaan koska se nostaa Kristuksen ylös; ei siksi, että se tekee ihmisestä niin kauhean, vaan koska se tekee Jeesuksesta niin ihmeellisen ja ihanan!\nSanoisin, että Olli Valtonen tarkoittaa hyvää, mutta on “periväärässä”.\nOnhan Valtonen saanut paljon hyviäkin asioita aikaan. Mutta tässä hän ei enää jaksa. Tuo hänen oppinsa (jo toistakymmentä vuotta sitten Helsingin pappi Kyllösellä) “kaikki pääsevät Taivaaseen”, valitettavasti niin helpolta kuin tuntuisi ei ole looginen ja kumoaisi sitten Raamatun opin täysin. -No, ajatellaan. Mitä tekisi Hitler Taivaassa, joka sanoi, että juutalaisen kristinuskon Jeesus on hänelle naismainen juutalainen hahmo. Ei tarpeeksi vahva liian säälivä koko uskonto yms. Menisikö hän parannuksen tekemättömänä mitä ilmeisimmin Taivaassa ajamaan pelastuneita messiaanisia juutalaisia ja kristittyjä uskovia takaa, ja vaatisiko hän Jeesukselta johtajuutta sekä ottamaan Luciferin takaisin?-Ei,vaan hän ilahtuisi loistosta ja kaikesta ihanasta Taivaassa nöyrästi kiittäen?-Olisiko siihen näyttöä? Eipä ole, valitettavasti monet eivät kertakaikkiaan halua Taivaaseen. Niin puhui esim Queen yhtyeen Freddie Mercury. Olisi tietenkin toivottavaa että em.henkilöt olisivat halunneet Taivaaseen ja olisivat nyt siellä, eli Paratiisissa jne. Kaikki ovat kutsutut. Ovatko kaikki valitut? Olli Valtosen rakennelmat eivät toimi. Hän tarvitsee voimaa ja esirukousta pysyäkseen Raamatussa.\nHaluaisin tähdentää teologi Turusen arviota, mielipidettä Olli Valtosesta. Mielestäni hän on ennemminkin “perin juurin väärässä”, Pasin todetessa hänen (O.V.) olevan “perin väärässä”.\nToinen asia pisti silmään Turusen tekstissä, joka muuten osui aivan oikeaan. Pasi lainasi Antti Tuiskua, jonka mukaan ‘peto asuu meissä jokaisessa’. Minusta lähti peto pakosalle 20.8.1986, jona päivänä -JEESUS astui sisimpääni (asumaan pysyvästi), eikä valheenisä perkele voinut jakaa huonetta Hänen kanssaan!\nTottakai Raamattu ei raukea tyhjiin niissäkään apt. Paavalin sanoissa, joissa hän huomaa ‘pahan riippuvan hänessä kiinni’ (Room.7:21, Raamatunkäännös 1938). Mutta, Paavali itse riippui JEESUKSESSA kiinni (ps.91:14 Raamk.33) juoksunsa loppuun asti, ja sai kokea luvatun PELASTUKSEN (Jumalan vihalta).\nNäin ollen, suositeltavaa olisikin jokaisen, JEESUSTA seuraavan kristityn päättäväisesti toimia, hyljäten maailmalliset himot ja elämän korskan, siten päätyä voittajana perille; KIRKKAUTEEN, IKUISEEN RAUHAAN!\nMihin tämä nyky kristillisyys vielä onkaan menossa kun aina nousee uusia typeriä ajatuksia aivan yksinkertaisista perustotuuksista raamatusta kirkkaasti löytyvästä yksinkertaisesta pelastusopista!\nMeillä ei ole mitään syytä eikä tarvetta kieltää pahuuttamme ja syntisyyttämme vaan päinvastoin tunnustaa nämä tosiasiat Jumalan edessä Vain sitä kautta myös voimme kokea armon ja anteeksiantamuksen.\nTämä Ollin ajatus vapauttaa mm. hätä kasteesta.\nEhkä Olli Valtosella on riittävästi omaa vanhurskautta, kun kokee itsensä perushyväksi. Mutta minä koen Paavalin tavoin olevani myyty synnin alaisuuteen. Näen itsessäni alinomaa synnillisiä haluja, asenteita, ajatuksia itsekkäitä tekoja. En selviä ilman Pelastajaani, sovintoverta ja lahjana saatavaa vanhurskautta. Tarvitsen Jeesusta. Ilman Häntä en selviä\nYtimekkään hieno ja olennaiseen osuva tiivis analyysi taas Pasilta.\nPatmoksen ihmiset on aina oikeassa, ainakin omasta mielestään.\nOvat oikeassa ,koska heidän opetus perustuu Raamatun sanaan.\nMaailmassa on tuhat ja yksi keskenään erimielistä yhteisöä, jotka kaikki kuvittelevat opetuksensa perustuvan Jumalan sanaan.\nSeuraapa joskus, kun muutaman vuoden ikäiset lapset pelaavat vaikkapa korttipeliä.\nHuomaat, että ei siinä useinkaan kauan aloituksesta mene, kun jo toinen huijaa, heti kun siihen tilaisuus tulee. Eikä kukaan ole Häntä siihen neuvonut.\nKyllä se paha on meissä jo syntymästä asti.\nOlli oli väärässä myös arvostellessaan Kenttäpiispa Pekka Särkiötä.\nKatolinen kirkko tarvitsi tekosyyn oikeuttaakseen sylilasten kastamisen, joten se keksi perisynnyn käsitteen. Perisyntiä ei ole olemassakaan, koska Raamatun mukaan poika ei vastaa isiensä synneistä. Se on kuitenkin totta, että paratiisissa ihminen osoittautui alttiiksi tekemään syntiä, koska ihmisen liha on heikko, mutta kyse ei ole vanhemmilta periytyvästä syyllisyydestä muiden synteihin. Jokainen on vastuussa vain omista teoistaan, mutta voi joutua kärsimään isiensä syntien seurauksista.\n“Te kysytte: ‘Miksi poikaa ei panna vastaamaan isänsä synneistä?’ Siksi, että poika on tehnyt niin kuin oikein ja hyvin on! Hän on noudattanut kaikkia säädöksiäni, hän on ne pitänyt, ja siksi hän saa elää. Mutta sen, joka tekee syntiä, on kuoltava. Ei poikaa panna vastaamaan isänsä synneistä eikä isää poikansa synneistä. Vanhurskas saa vanhurskautensa mukaan, jumalaton jumalattomuutensa mukaan.


kissanpentuja ja sitten tunteita ja vähän suklaata : matka maailmankaikkeuteen\nenna 25. syyskuuta 2011 klo 11.25\noot hirmu suloinen. vähänkö oon kateellinen sinun hiuksista ku ne on tollaset kuin enkelillä. (vähänkö mun suomi on kamalaa kun en käytä sitä ollenkaa)\nJemina 25. syyskuuta 2011 klo 23.51\nhihi en kyllä tiedä enkelihiuksista :--D\nNinariina 26. syyskuuta 2011 klo 7.07\nEmme tunne (olemme tavanneet kerran Nekku-neuletapaamisessa vaan), mutta sun kirjoituksesi ovat aina niin koskettavia, että kun olin viikonlopun mökillä netin tavoittamattomissa, tulit mieleeni pari kertaa. Mietin, mahtaako sulla olla vielä yhtään parempi olo kuin aiemmin. Toivottavasti kohta helpottaa, sinulle sitä kovasti toivon!


Hiljainen aihe | Kepa\nKidutus ei ole kaukainen asia.\n"Mä yhdistän sen ensin action-elokuviin – ja suomalaisesta näkökulmasta eksoottisiin kohteisiin."\n"Tikut kynsien alla."\n"Mulle tulee mieleen Guantánamo, Amerikka ja laittomuus, ihmisoikeussopimus ja pakkoruokinnat."\n"Jotain sellaista, jonka kokenutta en pystyisi kohtaamaan, koska se on niin kauheaa, etten voisi sanoa tai pystyisi tekemään mitään auttaakseni sen ihmisen oloa."\nKaukaista. Epätodellista. Laitonta. Kivuliasta. Voimattomuuden herättävää. Muun muassa tällaisia tuntoja herättää sana "kidutus" lähipiirissä, aivan tavallisten suomalaisten mielissä.\nKidutus tarkoittaa sitä, että fyysisin, psyykkisin tai seksuaalisin (jossa yhdistyvät molemmat edellä mainitut) väkivaltakeinoin valtio tai ihminen koettaa vahingoittaa toista ihmistä eli kidutuksen uhria. Tarkoituksena voi olla esimerkiksi pelottelu, tietojen kiristäminen tai rankaiseminen, joka saattaa perustua ainoastaan henkilön etniseen, uskonnolliseen tai vakaumukselliseen taustaan. Olen kuullut sanottavan, että ihmisen mielikuvitus on rajaton, mitä tulee pahantekoon: kidutuksen keinot ovat moninaiset muun muassa kovasta lyömisestä, pakottamisesta tai roikuttamisesta uhriin häpäisemiseen, vesi- tai sähkökidutukseen ja seksuaaliseen väkivaltaan. Monet ihmiset kuolevat kidutukseen.\nSuomessa elää arviolta tuhansia kidutuksen uhreja. Kidutettujen kuntoutuskeskus arvioi, että jopa puolella Suomeen tulevista turvapaikanhakijoista on kidutuskokemuksia. Kidutuksen uhriksi joutuneet ihmiset eivät siis välttämättä ole kaukana.\nMuistan erään nuoren miehen helsinkiläisessä vastaanottokeskuksessa, jossa kävin viime keväänä. Hän oli saapunut Syyriasta edellisenä päivänä, ja hänen kasvoistaan näki traumaattisen kokemuksen lyhyelläkin vilkaisulla. En tietenkään osannut nähdä sen tarkemmin, tarvitaan ammattitaitoa ja aikaa. Kenties kyse oli sodasta, ehkä kidutuksesta, ehkä molemmista — tai sitten jostain aivan muusta. Jäin miettimään kidutettuja tutkivien ja tukevien fysioterapeuttien ja psykiatrien ja muiden lääkäreiden työtä: täällä Suomessa he näkevät aina hippusen jäljessä, millaiset olosuhteet ovat ja millaisia keinoja käytetään alueilla ja maissa, joissa kidutetaan.\nSuomessa kidutettujen kuntouttaminen on hoidettu 20 vuoden ajan pääasiassa juurikin Diakonissalaitoksen ylläpitämässä Kidutettujen kuntoutuskeskuksessa. Hoito toteutetaan edelleen Raha-automaattiyhdistyksen varoilla — toiminnan jatkuminen on siis vuosittain riippuvainen rahoituksesta. Monissa muissa Pohjoismaissa ja Euroopan valtioissa varat kidutettujen kuntoutukseen tulevat valtiolta.\nKidutus on kielletty monissa kansainvälisissä sopimuksissa kuten YK:n ihmisoikeuksien julistuksessa, joka hyväksyttiin vuonna 1948. Erityinen kidutuksen vastainen sopimus tehtiin YK:n aloitteesta vuonna 1984. Kidutus on siis absoluuttisesti kiellettyä kaikissa olosuhteissa.\nOn sanomattakin selvää, että eri puolilla maailmaa tapahtuvasta kidutuksesta ei ole tarkkaa tietoa. Joidenkin arvioiden mukaan puhutaan noin sadasta maasta, joissa tapahtuu kidutusta. Nuo maat sijaitsevat eri puolilla maailmaa. Erityistä huolta aiheuttavat Yhdysvaltain terrorismin vastaisen sodan myötä käyttämät kyseenalaiset ja myös kidutukseksi lukeutuvat kuulustelukeinot salaisissa pidätyskeskuksissa.\nPidätyskeskuksista Suomesta katsottuna lähin sijaitsee Liettuassa, ja myös Suomi on vastuullisessa asemassa: Ihmisoikeusjärjestö Amnestyn tietojen mukaan ilmeisesti ainakin yksi CIA:n vankilento on pysähtynyt Helsinki-Vantaan lentokentällä syyskuussa 2004, vaikka sen ilmoitettiin lentäneen suoraan Afganistanista Liettuaan. Suomi on siis tarjonnut maaperänsä laskeutua lennolle, jonka päätepisteenä on kidutuskeskus. Lisäksi Suomen kautta on lentänyt muitakin CIA-lentoihin yhdistettyjä koneita.\nYhdysvaltain edelleen toiminnassa oleva Guantánamo Bayn pidätyskeskus on paikka, jonka olemassaolo todistaa sen, että maailmassa on valtio tai valtioita, jotka harjoittavat kidutusta ja muita vakavia ihmisoikeusloukkauksia ilman, että niihin voidaan puuttua. Huolimatta presidentti Barack Obaman vuosia sitten antamasta lupauksista pidätyskeskusta ei ole suljettu. Vangeista ainoastaan yksi on pian 13 vuotta toiminnassa olleen vankileirin aika tuomittu siviilioikeudessa. Monia pidetään vangittuna tekaistujen syytösten perusteella tai kokonaan ilman syytettä ja mahdollisuutta puolueettomaan oikeudenkäyntiin. Kaikki alkoi vuoden 2001 syyskuun 11. päivän terrori-iskujen jälkeen.\nJättiläisesimerkkinä ulkopuolisena maailman kyvyttömyydestä puuttua kidutuksiin ovat Pohjois-Korean vankileirit ja niillä tapahtuva henkinen ja fyysinen kidutus. Vankileireiltä paenneet ovat kertoneet raaoista kidutuksen keinoista, joiden kohteeksi joutuvat eri-ikäiset vangit, joista osa on syntynyt vankileireillä. Lisäksi erilaiset sotatilanteet ja muut konfliktit tai diktatuurit aiheuttavat tilanteita, joissa kidutusta käytetään. Lokakuun alussa julkaistu YK:n raportti kertoi kidutuksen ja muun vankien kaltoin kohtelun olevan laajaa Libyan vankiloissa. Syyrian sodan aikana on raportoitu valtavasta määrästä kidutuksia.\nSe, että Suomessa elää tälläkin hetkellä tuhansia turvapaikanhakijoita, jotka ovat joutuneet kidutuksen uhreiksi, tarkoittaa että kidutus ei ole kaukainen asia eikä sitä saisi sellaisena ajatella. Se tarkoittaa sitä, että lähikaupan kassajonossa seisova vierustoveri voi olla kidutuksen uhri. Ei niin, että Suomen tai Viron tai Venäjänkään kohdalla tarvitsisi katsoa kauas historiaan, jotta voi todeta kidutusta omalla maalla.\nSuomi sai alkuvuodesta 2012 nuhteita kidutettujen turvapaikanhakijoiden palautuksista. Esimerkiksi Pakolaisneuvonta ja Kidutettujen kuntoutuskeskus yhtyivät kannanottoon siitä, että kidutuksen uhrin palauttaminen maahan, jossa häntä on kidutettu, on epäinhimillistä kohtelua. Pakolaisneuvonta nosti esiin, että järjestön lakimiehet olivat vieneet useita tapauksia YK:n kidutuksen vastaiseen komiteaan tai Euroopan ihmisoikeustuomioistuimeen, koska Suomi olisi palauttanut turvapaikanhakijoita — joiden joukossa oli myös kidutuksen uhreja — Iranin tai Kongon kaltaisiin maihin, joissa loukataan ihmisoikeuksia. Ei tarvitse olla Einstein ymmärtääkseen, millaisia traumaperäisiä reaktioita palauttaminen maahan, jossa ihmistä on kidutettu, voi aiheuttaa. Tällaisten palautuspäätösten tekeminen on törkeää.\nTämä loppuu nyt tähän. Kesken. Tässä tekstissä ei ole mullistavaa uutista. Halusin kirjoittaa kidutuksesta, koska se on mielestäni aiheena hiljainen – sellainen, joka unohtuu. Aivan kuten ihminen ei halua ajatella, tietää tai puhua toisille ikävistä uutisista kuten vaikkapa läheisensä sairastumisesta, vaikka tietää hyvin, että tieto ja keskustelu ovat tärkeitä.\nTämä loppuu kesken eikä mullista mitään, ei tarjoa nopeaa uutissisältöä tai oivallusta. Tämä teksti on, jotta joku jossain muistaisi nyt ja huomenna, että kidutuksen uhreja on täälläkin, internetissä, kaduilla ja kassajonoissa.


Nyt-liitteen toimittaja sai kuulla ettei työskentele Yhdysvalloissa, muttei anna sen häiritä kirjoitteluaan – Lehti\n7 kommenttia artikkeliin Nyt-liitteen toimittaja sai kuulla ettei työskentele Yhdysvalloissa, muttei anna sen häiritä kirjoitteluaan\n(TOIMITUKSESSA) Pohjoismaiden suurimman päivälehden entisen nuorisoliitteen ja nykyisen somepäivityskertaajan Nyt-liitteen toimittaja Enpoistu Toimituksesta kuuli tiistaina ensimmäistä kertaa, ettei työskentelekään liberaalissa yhdysvaltalaisessa uutisaggregaatissa. Toimituksesta kuitenkin vakuuttaa, ettei anna havainnon vähentää kirjoituksia yhdysvaltalaisesta identiteettipolitiikasta.\n”Välivaalien alla collegeissa ei muusta puhutakaan”, hän puolustautuu.\nToimituksesta vakuuttaa, että amerikkalaismedian juttujen kääntäminen ja puolihuolimaton sovittaminen suomalaiseen kontekstiin on tärkeää journalismia, eikä niitä tehdä missään nimessä sen takia, että kääntäminen ja provokatiivinen identiteettipolitiikka tuovat helppoja klikkejä.\n”Totta kai nämä ovat relevantteja aiheita suomalaisille lukijoille, näistähän oli just pitkä juttu New Yorkerissa ja tosi kriittinen hot take Voxissa. Ja mikä ihmeen Enpoistu? Mun nimi on Inka ja se on mun vanhempien vika, anteeksi vain sinne Peruun.”\nToimituksesta korostaa, ettei kaksi tai kolme sekavaa Twitter-kommenttia ole missään nimessä liian vähän uutiskynnyksen ylittämiseen, kun viestit on poiminut yli 20 000 tuhannen seuraajan yhdysvaltaltalaistoimittaja.\n”Siis miksi sä jatkat tuota nimiasiaa? Kyllä mä myös poistun toimituksesta, just alkukesästä käytiin yhteiskäyttöautolla Mathildedalissa. Oli ihana huomata, että maaseutukin voi olla jees, jos siellä on paljon helsinkiläisiä”, Toimituksesta puolustautuu napauttaen kolmesti kitalakeen miettien syyllisenä xhosan kieltä.\nLisäksi tähän loppuun piti tulla joku vitsi mausteseoksen kulttuurisesta omimisesta ja englantilaisesta ruoasta, mutta se vaikutti liian ilmiselvältä ansalta.\n← Paikallinen turpo-asiantuntija huolestui Helsinki-huippukokouksen logosta: "Venäjä ei ole ympyriäisen muotoinen" → Lehti lahjoittaa maailman johtajille ainutlaatuisen ilmastokyrvän\n7 vastausta aiheeseen “Nyt-liitteen toimittaja sai kuulla ettei työskentele Yhdysvalloissa, muttei anna sen häiritä kirjoitteluaan”\n21.8.2018, klo 15:51\nNuori vihainen setäsanoo:\n21.8.2018, klo 16:01\nSeksuaalisuus myy ja identiteetillä pääsee\n21.8.2018, klo 17:14\n22.8.2018, klo 06:23\nItsehän luin tätä vallan valtamedian uutisjuttuna, kunnes huomasin epäilyttävän oikeaoppisen välimerkkien käytön ja tarkistin uudestaan. Obsidiaaniveitsiä toimitukselle, menin kerään!\n22.8.2018, klo 10:11\nInka on todellisuudessa Kongon Mandrillin ja alligaattori rakkauden tulos, siksi on kädellinen mutta pärjää hapettomassa kuplasta juurikaan poistumatta kun on perinyt emoltaan kyvyn pidättää hengitystä hyvin pitkään.\n7.9.2018, klo 23:44\nHenkilökohtaisesti koen, että käännösuutiset ovat journalismin kovaa ydintä jossa testataan toimittajan ammattitaito; tarkistan kaikki englanninkieliset uutiset alkuperäisestä lähteestä ja Oxford English Dictionarysta sekä Suomen kielen sivistyssanakirjasta. Siinä se päivä vierähtääkin – ja nauru maittaa toimittajan tulkintoja arvuutellessa tai poliittista / seksuaalista suuntautumista ihmetellessä.\n13.9.2018, klo 11:53\nEihän tää ollutkaan Nyt-liikkeestä. Vähän ajankohtaisempia juttuja, kiitos.\nPaikallinen turpo-asiantuntija huolestui Helsinki-huippukokouksen logosta: "Venäjä ei ole ympyriäisen muotoinen"\n(BEMBÖLE) Ensi viikolla Helsingissä järjestettävä USA-Venäjä-huippukokous on herättänyt monissa suomalaisissa turvallisuuspolitiikan asiantuntijoissa huolta Suomen julkikuvasta 1970-luvulla. Erityisen arveluttavina pidetään sitä,...


Attached Business Lainat - matala hinnan raha kohteell - www.passatb4.fora.pl\nAttached Business Lainat - matala hinnan raha kohteell\nWysłany: Nie 3:25, 09 Lut 2014 Temat postu: Attached Business Lainat - matala hinnan raha kohteell\nMikä lukuisia ihmisiä saa voisi olla keskeyttäneiden hinnan luokassa on melko merkittäviä , ja miehet ja naiset poisjäämisen yliopisto jatkossakin on niille korkeakoulutus henkilökohtaiset lainat . Luonnollisesti , miksi ne kaksi tilanteissa ovat saatavilla, josta laina yritykset can uskomme niiden yksilöitä , on se, että jotkut ihmiset kanssa minimaalinen ihmisten luottotietojen ovat uhreja on kaudet sijaan vastuussa käyttäen raha . Toinen asia muistaa pääosin tulisi tehdä maksut kun olet menossa kouluun. Miehet ja naiset can artikkelin heidän Joukko käytetty tai toivottu asuja on Internet tehdä helppo rahastot . Tämän vuoksi kansalaiset jotka on maksettava takaisin Internal Revenue Service ovat kuoret pois paljon vähemmän huomio while ihmisiä, jotka löytävät itsensä maksettava kautta Hallitus saavat alhainen korko. On 4 suuri - merkki luottotiedot valita näinä päivinä joka pitää tarinoita on luotto pisteet , erityisesti : Experian, TransUnion, Equifax, ja INNOVIS [url=kaikkipikavipit.wordpress.com]lainaa 900 euroa[/url] Enemmän todella tällaista lainat tarvitaan viipymättä niin tarvitsekaan ei toimitus kohti asiakaspalvelu nopea se beat koko tahallisuus . On todella true jossa hämmästyttävän huomattavia osuus yksilöitä Yhdysvallat nyt elää palkka on palkka , tai ehkä on todella pieni kate ja kustannussäästöjä he ovat jo muutama paydays set in Standard Bank kerta. Sixty kun vähemmän kuin täydellinen luotto on todella kerroin on skenaario , tekee työ ja saada koulutus laina enemmän haastavia . Remortgaging kohtuullisia Kulut .\nSyynä huono luotto status keinoin korot ovat suurempi , asia kuluttajille must hyväksyä . Jos et yksinkertaisesti ole käteisellä Lainan , neuvoa laina antajan ainakin Kaksi päivää etukäteen [link widoczny dla zalogowanych] toisaalta , vinkkejä voisi olla käytetyt tehdä korot edullinen . Aluksi voit, client , ei yleensä tarvitaan on lähes mitään valtavan kannattaa tottua kuin turvallisuus .\nTämä voi olla monipuolisuuden ja luotonanto tuotteita.\nVoit oikeutettu nämä jälleenrahoituksen vaihtoehtoja , sinulla on alle säännöllinen työllisyys ja myös sinun Pitäisikö on hyvin nykypäivän hyvä pankkitili . Olet kehittämiseksi hakemuksen lainan ja antaa joitakin yksityisten tietojen lainata ammattikäyttöön tuottaa henkilökohtainen laina määräytyminen . Vähemmän rahaa te päätteeksi maksamalla , pohja teidän perusperiaate määrä ja siksi pienempi kuin maksun määrä ja riski sinun lainan tarjoaja . Kehitetty Superb, kun pidätellä kaikki hinnat - nämä ovat Koko sekä aika [link widoczny dla zalogowanych] urakoitsijat , etenkin erikoistunut on energiatehokkaiden suunnittelu, ovat kysynnän joka on kasvu 6 prosentteina Delaware . kuitenkin , tekijä: saamiseksi ja vastakkaisia ?? vauhti hinnat valikoituja lainan tarjoajien ja avustuksella linjalla laitteet, voit löysi rahoituslaitosten toimittavat parhaat hinnat on suunnitelmat . Ilmeisesti , perintätoimistoja on lisäys huolellinen on peli .\nsanottuani, johtava rikoksentekijä tässä löysä lainsäädäntö ja virhe . Tämä tarkoittaa, että ne katsomaan kosketusnäyttö näyttö reititys ja väheni näytön koko toimittaa käytännön korttipaikka ja puhelin asiakkaat . Myös olisit voinut useita päiviä kun vaatia lisätuloja .


amk Oulu | Koulut - Youstudy\nHakutulokset: amk, paikassa Oulu\nToimintaterapeutti (AMK), Oulun ammattikorkeakoulu\nToimintaterapian tavoitteena on asiakkaan toimintakyvyn, terveyden ja hyvinvoinnin tukeminen. Toimintaterapia on näyttöön perustuvaa kuntoutusta, jossa keskiössä on yhdessä tekeminen asiakkaan, hänen läheistensä ja eri asiantuntijoiden kanssa. Tämä vaatii vahvaa yhteistyö- ja vuorovaikutusosaamista.\nTanssinopettaja (AMK), Oulun ammattikorkeakoulu\nTanssinopettaja (AMK) osaa toimia erilaisissa tanssialan tehtävissä, jotka liittyvät tanssinopettajan ammattiin. Hän omaa hyvän tanssitaidon ja osaa suunnitella, toteuttaa, arvioida ja kehittää tanssinopetusta ja -oppimista.\nSuuhygienisti (AMK), Oulun ammattikorkeakoulu\nSuuhygienisti osaa terveyden edistämisen lähtökohdat ja soveltaa asiakaslähtöisiä työmenetelmiä yksilön, perheen ja yhteisön suun terveydenhoitotyössä.\nSosionomi (AMK), Oulun ammattikorkeakoulu\nSairaanhoitaja (AMK), Oulun ammattikorkeakoulu\nSairaanhoitaja vastaa potilaiden/asiakkaiden hoitotyön suunnittelusta, toteutuksesta, arvioinnista ja kehittämisestä. Hän hallitsee tavallisimmat kliiniset hoitotoimenpiteet ja osaa seurata hoidon vaikuttavuutta.\nRöntgenhoitaja osaa toteuttaa eri-ikäisten, eri sairauksia sairastavien potilaiden röntgen-, isotooppi-, ultraääni- ja magneettitutkimuksia, työskennellä isotooppihoidoissa ja kuvantaohjatuissa toimenpiteissä sekä toteuttaa sädehoitoa.\nRakennusmestari (AMK), Oulun ammattikorkeakoulu\nKoulutamme Pohjois-Suomen elinkeinoelämän tarpeisiin rakennusalan työnjohdon ja työmaatekniikan ammattilaisia, joilla on valmiudet kehittyä vaativiin vastaavan työnjohtajan tehtäviin.


Laura "Hassu": Rv 35 - Kasarminmäellä\nVietimme kivan päivän täällä Kouvolan keskustan tuntumassa olevalla Kasarminmäellä. Kiertelimme alueella, ihastelimme historiallista miljöötä ja otimme ihania kuvia. Tässä postauksessa kerron myös raskauskuulumisia, mitä mielessäni tällä hetkellä pyörii.\nNoin 800m Kouvolan keskustasta sijaitseva Kasarminmäki on mielestäni upea paikka. Entisellä varuskunta-alueella on paljon punatiilisiä vanhoja rakennuksia 1900-luvun alkupuolelta, nykyään siellä toimii mm. Kaakkois-Suomen ammattikorkeakoulun kampus. Mielestäni alueen kauneimpia rakennuksia on ortodoksinen Pyhän Ristin kirkko. Meillä on täällä Kouvolassa monia kauniita ja mielenkiintoisia paikkoja, jotka ovat tutustumisen arvoisia.\nNyt on menossa raskausviikko 35, huh. Olen monesti postauksissa todennut, että oloni on todella hyvä, mutta nyt olo alkaa kyllä olla jo aika tukala näin ison masun kanssa. Olen huomannut, että selkeästi on alkanut enemmän kolotella niin tuonne alas kuin selkäänkin. Kumartelu on lähes mahdotonta ja yöllä olen ravannut entistä enemmän vessassa. Väsyttää todella paljon, koska yöt ovat jo pitkään olleet katkonaisia. Kävely onnistuu vielä, kun vain malttaa kävellä mahdollisimman hitaasti, muistaa välillä pysähdellä ja istahtaa. Vauvan potkut ovat välillä todella voimakkaita ja joskus vähän ikävänkin tuntuisia, mutta en silti halua valittaa, koska minusta koko tämän raskauden ajan on ollut niin helpottavaa, kun vauva liikkuu ja tunnen liikkeitä paljon päivän aikana.\nVähän olen ruvennut stressaamaan tuntemuksiani. Mikä on normaalia, mikä voi mahdollisesti olla enne siitä, että keho rupeaa tosissaan valmistautumaan vauvan syntymään? Minulla ei Helmiä odottaessa tullut ollenkaan supistuksia, joten en tiedä miltä ne tuntuvat, erotanko supistukset vauvan liikkeistä? Minulle on vain todettu "kyllä sen tietää kun supistaa, kyllä sen tuntee kun maha menee kovaksi", mutta entä jos en tiedäkään, mitä jos en tunne tai taijua sitä? Olen ruvennut pelkäämään, että mitä jos pieni ihme päättäisikin tulla ennen aikojaan. Toisaalta yritän lohduttaa itseäni ja ajatella, että jos ei ole kipua tai vuotoja niin tuskin on huoltakaan. Viikko sitten minulle tehtiin sisätutkimus ja silloin ei ollut vielä tapahtunut mitään, ei pehmenemistä, kohdunkaula ei ollut yhtään lyhentynyt enkä ollut yhtään avautunut. Joten minun pitäisi yrittää olla rauhallisin mielin, eikä ns.turhaan stressata. Haluan toisaalta luottaa siihen, että kyllä se jotenkin isommin kropassa tuntuu, jos on tosi kyseessä ja kaiken järjen mukaan tajuan milloin niitä kipeitä supistuksia tulee, jos niitä on tullakseen. Se voi myös hyvinkin olla niin kuin ensimmäisessä raskaudessa että niitä supistuksia ei tälläkään kertaa tule. Ensi viikolla minulla on käynti äitiyspoliklikalla ja neuvolassa, sitten tuttuun tapaan kirjoitan kokemuksistani tänne blogiin.\nVaikka vähän stressaankin ja jännitän, niin samalla kuitenkin nautin tästä loppuraskaudesta, niin hyvin kuin pystyn. Tunnustelen vauvan mylleryksiä, silitän ja paijaan masua. Haluan ottaa vielä paljon ihania raskauskuvia ja ihastella muhkeaa masuani. Ajattelen miten onnekas olen, että saan kasvattaa sisälläni uutta elämää, kohta saan olla äiti kahdelle ihanalle pienellä tytölle. ♡


One day at a time: lokakuuta 2013\nViikonlopun olin Kiteellä. Oli nää perusasiat eli venäjällä käynnit yms. Mut sit lauantaina päätettiin lähtee S:n ja T:n kanssa Karhuun kahtomaan Elastista ;) Kahottiin eturivissä melkein koko aika ja oli siistii. Kuvia tuli otettuu jonku verran, mut suurinosa on heilahtaneita ja epäselvii :D ja ei en ollu humalassa, ku olin kuski :D\nSunnuntaina tulin takas Lappeenrantaan ;))\nTänään olin vaa töissä, sit kävin kaupassa ja nyt oon ollu vaan täs kämpällä, enkä aio liikkuu _mihinkään_ tai no okkei suihkuun : D\nMiula nyt ei ooo mitään ihmeempää, joten palaillaan :)\nLähettänyt Minna Gröhn klo 17.55\nLoma oli niin kiireinen ettei kuvii kerenny ottaa oikeestaan yhtään, muutaman hassun vaan.\nMut edellisessä postauksessa kerroinki jo mitä tein keskiviikkoon asti, nii nyt voisin kertoo mitä loppuviikon tein.\nTorstaina kävin S:n Venäjällä ja siinäpä se päivä oikeestaan meniki :D\nPerjantaina olin Joensuussa shoppailemassa ja Joensuusta tullessa kävin taas Venäjällä. Joensuusta ostin mm. talvitakin :) Illalla olin laulamassa karaokee kavereitten kanssa ;)\nLauantaina kävin jälleen S:n kanssa Venäjällä :D Venäjän reissun jälkee käytiin S:n kans vielä kahvilla ja näin toistaki kaveriii :)\nSunnuntaina sit tulin Lappeenrantaan. Ja siinähän se loma sit oliki :/ Liian lyhyt!\nAsiasta kukkaruukkuun meillä alko maanantaina työssäoppiminen ja mie oon Fazerin karkkitehtaalla harjottelussa :)\nJa toisekseen tyhmää kun näitten kuvien laatu on huonontunu..\nTunnisteet: kuvailu, loma, maisemat\nMeillä on nyt syysloma viikko, ihanaa.\nMie en oo tehny mitään ihmeempää. Oon ollu nyt Kitteellä, paitsi eilen tulin Lappeenrantaan ku tänään on Venäjän kurssi.\nMaanantaina olin kylällä pyörimässä ku yks kaveri tuli Lpr käymään kitteellä :) Meillä oli oikein mukavaa (ainaki miusta:DD)\nTiistaina eli eilen vaihettiin miun mersuun renkaat ja tulin sit tänne Lpr:aan, Joutsenon kautta. Pyörin Joutsenossa jonku aikaa ja sit tulin tänne kämpälle nukkumaan :)\nJa tänään, oon vaa ollu Lappeenrannassa. Kävin pikaseen H&M:ssä ja löysin sieltä paidan ja ihqun värisen pipon :)\nJuuri äsken tulin Venäjän kurssilta ja nyt suuntaan takas Kitteelle :) Kiirellinen elämä miula :D\nRisteily 3-4.10. :)\nPäätettiin lähtee Neetan kanssa risteilylle, Turku-Tukholma välille. (koska Hki-Tallinna välille ei pääse alle 21-vuotiaat ilman huoltajaa)\nLähettiin juhlii laivalle miun synttäreitä, mitkä oli 4.päivä.\nLähettiin torstaiaamuna joskus 10 aikoihin liikenteeseen. Mentiin siis Helsinkiin miun autolla ja Helsingistä linja-autolla Turkuun. Turun keskustasta käveltiin sitten Turun satamaan :)\nSatamassa istuttiiin ja ooteltiin et päästään laivaan.\nLaivaan päästyy mentiin drinkeille :)\nMie ja Miia Nuutila :)\nJoku Paikallinen Bändi :)\nYstävystyttiin Katjan kanssa :)\nEn oikeestaan ostanu mitään muuta ku ihan vähän alkomahoolia ja sitten tuollasen korttikotelon, mitä olin ettiny jo kauan. Hintaa korttikotelolla oli 6,90€\nTosi kiva risteily takana, oli huippuuu!! :)) Joskus uusiks (:\nMuistakaa vastata tohon kyselyyn, tuossa sivun laidassa, Kiitos :)\nLähettänyt Minna Gröhn klo 14.42\nTunnisteet: kuvailu, laiva, minä, risteily\nViikonlopun reissailut :)\nPerjantaina pyysin päästä koulusta aikasempaan, koska miun piti mennä Joensuuhun. Joensuussa kävin kahtomassa millaset lasit miun täti valihtee ihellesä ja sit shoppailemassa olin sen aikaa et äiti pääs töistä. Neetta lähti miun kanssa Joensuuhun shoppailee. Joensuusta miun mukaan lähti perus mustat farkut, sukkia, 2 paitaa (toinen on valkonen ja toinen musta), toppi ja ofc 2 kengät :P\nKotiin ku pääsin yöllä nii tein siinä vielä kaks kakkuu :D\nLauantai aamuna oli lähtö 6.00 Kuopioon hakemaan miule auto :P Ostin ite itelleni kalliin synttärilahjan, mut voin sanoo ilosesti että miula on mersu :))) Aamulla ei väsyttäny yhtään lähtee reissuun, ihme kyllä, mut ehkä se johtuu siitä ku oli kiva reissu kyseessä.\nKuopiosta ku pääsin kotiin, nii piti imuroija, koska meille tuli miun synttärivieraita käymään illemmalla. Lauantai iltapäivä meniki siinä ku oli vieraat meillä ja illasta jouvuin jo kuskiks. :D mut ei siinä, mie tykkään olla kuski :)\nMeillä oli tarjolla ruokaa. Perunoita, mehtopaistii, härkäpaistii, porkkanoita, salaattii, yms.\nMie tein mangohyydykekakun :)\nLahjaks sain mm. rahaa, lahjakortin Kekäleeseen, liinan, kynttilän, tyynyliinoja, nomination palan.\nSain 18-vuotis synttärilahjaks Kiteelle Kupiaiseen lahjakortin ja sunnuntaina käytin sen. Ostin sillä sellasen ison tarjoiluastian, kiroileva siili pussilakana setin, kaks kartio lasii, aluslakanan ja en muista oliko muuta.\nLähettänyt Minna Gröhn klo 18.53\nTunnisteet: kakut, ostokset, synttärit


Kodin murtosuojaa myyvien yritysten mainoskikka ärsyttää monia – ”Varkaathan näkevät postilaatikkorivistä, mihin taloihin kannattaa mennä” - Päivän lehti 18.12.2018 | HS.fi\nHälytinyhtiö Verisuren mukaan tarrat tuovat turvallisuutta koko alueelle.\nKodin murtosuojaa myyvien yritysten mainoskikka ärsyttää monia – ”Varkaathan näkevät postilaatikkorivistä, mi\nAsuntoyhtiön postilaatikkorivin kahdessa laatikossa on turvallisuusyrityksen tarra, kolmessa ei. (Kuva: Saku Vainikainen)\nJulkaistu: 17.12.2018 12:17\nTurva-alan yritysten postilaatikkotarroihin perustuva markkinointikikka ärsyttää monia. Kun hälytysjärjestelmästä kertoo tarra asuntoyhtiön postilaatikkorivissä, tarran puute toisessa laatikossa kertoo samalla sen, missä asunnoissa järjestelmää ei todennäköisesti ole.\nPoliisihallitus: Asuntomurtojen määrä on kasvanut, rikolliset ”pyrkivät sulautumaan ympäristöönsä”\nMieskolmikko tuli Albaniasta tekemään asuntomurtoja hyvätuloisten omakotitaloihin Espoossa ja Helsingissä\nKolme georgialaismiestä vangittiin epäiltynä asuntomurtojen sarjasta – koteihin tunkeuduttiin seitsemällä paikkakunnalla ympäri Suomea\nOnko koteihin myytävistä turvapalveluista oikeasti hyötyä? Turvalukko auttaa usein pitkälle, sanoo asiantuntija\nMillainen hälytysjärjestelmä kotiin kannattaa hankkia? HS vertaili turvapakettien hintoja ja palveluita


Suuressa 400 g purkissa on 57 täyttä annosta vain 16,90 €:lla. Sama määrä supermarketin valmista BCAA-tölkkijuomaa maksaa n. 120 €\nNopeasti imeytyvä proteiini korkealaatuisesta 93 % heraproteiiniin isolaatista.\nEsimerkillinen välitön liukeneminen ja paras aminohappoprofiili.\nJokaisessa 25 g annoksessa yli 5 g (5000 mg) BCAA:ta ja yli 22 g proteiinia.\nIsolaatti imeytyy erityisen nopeasti ja tehokkaasti. Puhdas proteiinilähde, jossa ei ole juuri ollenkaan rasvoja eikä hiilihydraatteja.


Virhe potilastietojärjestelmässä: kuolinvuoteella oli läsnä valetytär - Kotimaa - Ilta-Sanomat\nVirhe potilastietojärjestelmässä: kuolinvuoteella oli läsnä valetytär\nKuolleen vanhuksen lapset Arto Nikkinen ja Arja Merikallas Riistavuoren vanhainkeskuksen edessä, jossa heidän isänsä oli kuollessaan.\nJulkaistu: 10.4.2014 6:46\nMuistisairaan potilaan lähiomaistiedot oli merkitty väärin järjestelmään. Vieras ihminen esiintyi tyttärenä kuukausien ajan.\nAlzheimer-potilas Aapo Nikkisellähttp://www.iltasanomat.fi/haku/?search-term=Aapo%20Nikkisell%C3%A4 oli viimeisten elinkuukausiensa aikana vierellään valetytär palvelukeskuksessa. Potilastietojärjestelmän lähiomaistietoihin oli merkitty väärän henkilön yhteystiedot.\n- Isämme muutti Koskelan palvelukeskukseen viime kesänä. Hänen vointinsa huononi, ja hänet siirrettiin maaliskuun 18. päivä Riistavuoren palvelukeskukseen. Meille ei ilmoitettu mitään, Nikkisen oikea tytär Arja Merikallashttp://www.iltasanomat.fi/haku/?search-term=Arja%20Merikallas kertoo.\nNikkisen seurustelukumppani kävi katsomassa häntä ensi kerran 21. maaliskuuta. Häntä ei päästetty sairastapauksen vuoksi potilashuoneeseen. Nainen kävi palvelukeskuksessa uudestaan 31. maaliskuuta, jolloin hän sai kuulla, että Nikkinen oli kuollut yli viikko sitten.\n- Hän soitti minulle ja otti osaa. Hoitajat olivat sanoneet hänelle, että tytär oli ollut kuolinvuoteella läsnä, ja sanonut, että isä lopetti hengittämästä. En tiennyt isäni kuolemasta mitään. Isäni ei tunnistanut edes seurustelukumppaniaan, ja hän otti tämän vieraan naisen vastaan tyttärenään.\nArja Merikallas soitti palvelukeskukseen. Hoitaja sanoi, että Nikkisen lähiomaistiedoissa oli naisen nimi, jolla on lähes sama nimi kuin oikealla tyttärellä. Hoitaja ei osannut kertoa, mistä väärän ihmiset tiedot ovat järjestelmään tulleet.\n- Sosiaalityöntekijät vahvistivat, että väärä ihminen on esiintynyt minuna kuukausien ajan. He sanoivat, ettei heillä ollut syytä epäillä valetytärtä, eivätkä he tarkastaneet henkilöllisyyttä missään vaiheessa.\nValetyttärelle haettu edunvalvontalupaa\nValetytär oli ottanut vastaan Nikkisen henkilökohtaiset tavarat ja hautausluvan, mutta ne on kuitenkin palautettu. Poliisin neuvosta Merikallas soitti ruumishuoneelle ja kielsi vainajan luovuttamisen hautauslupaa vastaan. Merikallas ja hänen veljensä myös varmistivat, ettei isän tileihin pääse käsiksi.\n- Poliisi on ainoa taho, jolta olemme saaneet apua. Palvelukeskuksen puolelta meitä on kohdeltu todella huonosti. Kukaan ei ole ottanut vastuuta, ja meitä on pompoteltu paikasta toiseen. Osa hoitajista on puolustellut vierasta naista ja syyllistänyt tapauksesta meitä, kun omaiset eivät käyneet. Virhe on tapahtunut heidän päässään, eikä meillä ollut tietoa isän voinnista.\nSosiaalityöntekijä on Merikallaksen mukaan hakenut lokakuussa valetyttärelle edunvalvontalupaa. Valetytär on väittänyt, että väestörekisterissä hänet on merkattu tyttäreksi. Rekisteristä löytyy vain Arja Merikallas ja hänen veljensä Arto Nikkinenhttp://www.iltasanomat.fi/haku/?search-term=Arto%20Nikkinen.\n- Maistraatissa meille sanottiin, että luojan kiitos siellä oli ruuhkaa, eikä asiaa ehditty käsittelemään. Nythän hakemus on rauennut, kun isä on kuollut.\nPoliisi selvittää hoitolaitoksen toimia\nSisarukset ovat jättäneet tapahtumasta poliisille tutkintapyynnön.\n- Selvityksen perusteella näyttäisi siltä, että niin sanottua valetytärtä ei ole syytä epäillä rikoksesta. Häneen on oltu yhteydessä, eikä minulla ole hänen osuudestaan enempää kommentoitavaa. Tässä ei ole minkäänlaista viitettä, että hän olisi yrittänyt päästä potilaan omaisuuteen käsiksi, tutkinnanjohtaja Ilkka Juolahttp://www.iltasanomat.fi/haku/?search-term=Ilkka%20Juola kertoo.\nJuola sanoo, että yhä selvitetään, miten virheellinen merkintä on potilasasiakirjoihin tullut.\n- Jos siinä on tapahtunut rikos, se voisi olla tuottamuksellinen virkavelvollisuuden rikkominen tai jotain vastaavaa. Odottelemme ensisijassa palvelukeskuksen puolelta selvitystä, mikä virheen on aiheuttanut.\nNikkisen oikea tytär Arja Merikallas ei ymmärrä poliisin päätöstä. Merikallas sanoo, että poliisi kertoi hänelle valetyttären toimineen hyvässä uskossa.\n- Valetytär on kuulemma uskonut pienestä pitäen, että hänellä on eri isä kuin sisaruksillaan. Miten hän on voinut kuvitella olevansa isämme lapsi, kun heillä on vain kymmenen vuotta ikäeroa? Hän väitti, ettei tiennyt isämme syntymäaikaa. Uskon, että se kyllä näkyi maistraatin kirjeessä, kun hänelle haettiin edunvalvontaoikeutta tietämättämme.\nMerikallas sanoo, että lähiomaistietojen vaihtumista on selitetty inhimillisellä virheellä.\n- Vaikka kyseessä olisikin inhimillinen erehdys, se ei riitä selittämään kaikkea kokemaamme mielipahaa.


EverQuest Online Adventures | PS2-pelit | PlayStation\nUppoudu suunnattomaan fantasiamaailmaan, jossa asustaa tuhansia eläviä ja hengittäviä hahmoja\nJos olet joskus lukenut fantasiaromaania, tai katsellut miekkoja ja velhoja vilisevää elokuvaa ja miettinyt, millaista olisi oikeasti kalistella miekkoja örkkipäällikön kanssa tai heitellä oikeasti tulipalloja pahan velhon päälle, EverQuest on juuri sitä, mitä kaipaat.\nSe on jättikokoinen, virtuaalinen online-maailma, jossa asustaa hirviöitä, mielipuolia ja kirjaimellisesti tuhansittain muita fantasianomaista kyberelämäänsä toteuttavia pelaajia. Saattaa kuulostaa Matrixilta... mutta lohikäärmeiden kera. Jos haluat nähdä, minne kaninkolo vie, tartu aseisiin ja liity EverQuest Online Adventuresin maailmaan.\nEverQuest on PS2:n ensimmäinen verkossa pelattava massaroolipeli, eli MMORPG (Massively Multiplayer Online Roleplaying Game). Kirjaimellisesti tuhannet pelaajat voivat pelata verkossa samassa maailmassa ja samaan aikaan. Kun olet perustanut oman tilin ja rekisteröitynyt (pelistä velotetaan kuukausimaksu), voitkin seuraavaksi luoda oman sankarisi. Valittavana on yhdeksän rotua, joihin kuuluvat esimerkiksi dwarves-kääpiöt, elves-menninkäiset ja trolls-peikot. Ammatteja eli luokkia on valittavana 14, esimerkiksi taistelija, velho, konna, runolaulaja tai munkki. Kun olet tehnyt tarvittavat valinnat, voit muokata sankarisi ulkonäköä niin, että hän näyttää täysin ainutlaatuiselta Norrathin asukkaalta. Sitten onkin enää vuorossa vetävän nimen antaminen hahmolle. (Varoituksen sananen: Nimet Bilbo ja Conan ovat todennäköisesti jo varattuja.)\nKun sankarisi on syntynyt Norrathin maailmaan, sinun tehtäväsi on ohjata häntä. Voit antaa tietokoneen ohjaamien ystävällisten hahmojen (NPC-hahmojen) opastaa sinua tai suunnata omin päin villiin erämaahan haastamaan erilaisia olentoja, petoja ja hirviöitä, jotka asuvat Tunarian mantereella. Halutessasi voit pelata toki yksinkin, mutta EverQuest pääsee todella oikeuksiinsa vasta, kun pelaat muiden seikkailijoiden kanssa ja muodostat luokkienvälisiä joukkueita, jotka yhdessä kohtaavat edessä olevat seikkailut. Örkkien luolan valtaaminen on paljon mukavampaa yhdessä kamujesi kanssa - usko pois.\nTodellisen maailman tapaan Norrathissa tapahtuu koko ajan, vaikka et vaeltelisikaan ympäriinsä Määräajat ovat tärkeitä. Jos joukkueesi on määrä mennä teurastamaan lohikäärme kello 18.00 ja tulet paikalle kello 19.00, kaikki voi olla jo ohi - lukuun ottamatta ehkä kauheaa huutoa. Ainoaksi tehtäväksesi voi tällöin jäädä palavan kääpiöparan sammuttaminen. Jos olet päättänyt huutokaupata maagisen kilven pelissä kello 20.00, kilvestä kiinnostuneiden on parasta olla paikalla tai varautua tavaran menemiseen ohi suun.\nKoska EverQuestissa on yleensä tuhansia pelaajia, pelaajakunta vaikuttaa pelin tapahtumiin lähes yhtä paljon kuin pelin käsikirjoituskin. Onneksi muiden pelaajien on helppo olla yhteydessä virtuaalinäppäimistön, USB-näppäimistötuen sekä sisäänrakennetun kaveriluettelon ja postitoiminnon ansiosta.\nValta, rikkaudet ja pahamaineisuus odottavat sinua EverQuestissa - mitä sitten teet niiden kanssa riippuu omasta hyvästä (tai pahasta) luonteestasi. Norrathin elävä maailma odottaa sinua. Sinä itse päätät, kuinka elät tässä maailmassa.\nTutkittavana on suunnaton manner, jossa asustaa kirjaimellisesti tuhansia muita pelaajia\nValittavana on 2 sukupuolta, 9 rotua, 14 hahmoluokkaa\nJuttele, ystävysty, solmi liittoja, muodosta ryhmiä ja kiltoja\nNouse suuruuksiin suorittamalla suunnaton määrä tehtäviä eri puolilla Tunariaa\nPelaa 20 minuutin pikapeli tai uppoudu kunnolla ja vietä tuntikausia Norrathissa


Uusi maailmanjärjestys ja ilmiö nimeltä Macron | Aura Salla | Blogit | Iltalehti.fi\nEuroopan pulssi sykkii tällä hetkellä ranskalaiselle entiselle investointipankkiirille, unionin tulevaisuuden tähdelle, joka uskaltaa puhua avoimesti yhtenäisen Euroopan rakentamisen puolesta. Eikä ihme. Eurooppa on kaivannut jo pitkään intohimoisesti kansainvälisyyttä ja liberaaleja arvoja peräänkuuluttavaa omaa ”Justin Trudeauta”, joka uskaltaa ja osaa sanoa ääneen sen, mitä suuri osa kansasta ajattelee. Äänekkäät populistit ovat onnistuneet hidastamaan Euroopan sykettä, mutta nyt pulssi tuntuu kiihtyvän entisestään, perustelluilla äänenpainoilla, kohti yhtenäisempää Eurooppaa ja maailmaa.\nKetkä sitten äänestävät Macronin kaltaisia, positiivisesti maiden rajat ylittävään yhteistyöhön suhtautuvia, yksilönvapauksien ja mahdollisuuksien tasa-arvon puolustajia? Tämä kansanosa luokitellaan heppoisesti mediassa elitistisiksi, maapalloistumisen lemmikeiksi, jotka ovat kansainvälistyneessä maailmassa saamapuolella. Yhdysvalloissa Trumpin suosiota on perusteltu vastaavasti maapalloistumisessa, eli globalisaatiossa, rannalle jääneiden vastareaktiona. On kiistaton tosiasia, että globalisaation hyödyt eivät ole jakautuneet maailmassa tasaisesti. Uskallan silti väittää, että globalisaation kohdalla tilanne on sama kuin Euroopan unionin: Tietoisuutemme siitä, mitä se tuo arkipäiväämme, on liian vähäistä.\nGlobalisaatio ei ole mikään uuden ajan ihme. Maailman maiden lähentyminen on vuosituhansia vanha ilmiö, joka on maatalouden vallankumouksesta lähtien muokannut maailmaa uuteen uskoon. Käsitämme globalisaation kaupan, ihmisten ja varallisuuden liikkuvuutena, jolla on ollut pakottava voima muutokselle kohti tiiviimpää maailmanjärjestystä.\nUudelle vuosituhannelle siirryttäessä kansojen välinen kanssakäyminen on nostanut satoja miljoonia ihmisiä köyhyydestä ja kaventanut maailmantalouden epätasa-arvoa rikkaiden ja köyhien maiden välillä. Ympäri maailman ihmiset elävät kauemmin, terveemmin ja heillä on enemmän varallisuutta mitä käyttää.\nTiedosta ja digitaalisuudesta on tullut uusi kultakaivos. Yli 900 miljoonalla ihmisellä on käytössään jokin sosiaalisen median kanava ja yli 360 miljoonaa meistä hyödyntää maiden rajat ylittävää mahdollisuutta ostaa tuotteita ja palveluita ympäri maailmaa. Ihmiset matkustavat, verkostoituvat, opiskelevat ja työskentelevät muussa kuin syntymämaassaan enemmän kuin koskaan ennen. 244 miljoonaa ihmistä asuu muussa kuin kotimaassaan ja tälläkin hetkellä 13 miljoonaa ihmistä suorittaa opintoja internetin välityksellä toiseen maahan.\nJokaisella ilmiöllä ja muutoksella on vaikeutensa. Juuri nyt poliittinen ja lainsäädännöllinen epävarmuus, verotuksen järjestäminen, ihmisten perustoimeentulon takaaminen sekä tietoturva ja tiedonhallinta ovat niitä kysymyksiä, joihin tiivistyvän maailman on pystyttävä vastaamaan. Silti globalisaatio ei ole ilmiö, jota vastaan kannattaa käydä barrikadeille, vaan se tulee ymmärtää olennaisena ja väistämättömänä osana ihmistenvälistä kanssakäymistä. Olennaista on keskittyä sen ymmärtämiseen ja parhaaseen mahdolliseen hallintaan. Tässä Macronin kaltainen reaalipoliitikko on harvinaisen oikeilla jäljillä.\nKolme asiaa, joihin mielestäni pitäisi keskittyä ja panostaa: Ensinnäkin, mahdollisimman laaja-alaisten kauppasopimusten tekemiseen. Toiseksi, tietoturvan ja tiedonhallintajärjestelmien kehittämiseen. Ja kolmanneksi asia, josta ei ole varaa tinkiä, on panostaminen inhimilliseen pääomaan: koulutukseen, taitojen kehittämiseen sekä perustoimeentulon takaamiseen kaikille. Koulutukseen panostaminen on paras lääke sekä globalisaation hallintaan, ymmärtämiseen että taisteluun, sen yhtä pahimmista uhista, yhä kasvavaa populismia vastaan.\nKevät on heräämisen aikaa. Tammikuussa 2017 saksalainen pariskunta päätti aloittaa ”Euroopan pulssi” -kansanliikkeen kotikaupungissaan Frankfurtissa, josta Euroopan yhtenäisyyttä peräänkuuluttava ja populismia vastaan taisteleva liike on levinnyt ympäri Eurooppaa. Facebooksissa ryhmällä on jo lähes 100 000 seuraajaa. Kansanliikkeen innoittamana ihmiset marssivat ympäri Eurooppaa unionin lipun alla yhtenäisen mantereen ja arvojen puolesta. Samaan aikaan unionin poliittiset johtajat ja kansainvälisyyteen valveutuneet kansalaiset vannovat Emmanuel Macronin nimeen. Nyt ei ole aika antaa pulssin tasaantua. Toivottavasti seuraava marssi Euroopan puolesta nähdäänkin Helsingin Kaisaniemestä kohti Hietaniemen rantaa.\n← Maataloustukia vai kannattavaa maataloutta\nHereillä Suomi – kolme kysymystä →


Auringosta otetaan virtaa aina vain enemmän — Savonlinnan seudulla varsinkin loma-asunnoille halutaan aurinkosähköratkaisuja - Itä-Savo\nAuringosta otetaan virtaa aina vain e...\nJulkaistu 17.6.2018 21:30\nAsiakkaan ja toimittajan tavoitteena on, että mökin tai kodin sähkölaitteet pyörisivät auringosta saadulla energialla.\nSavonlinnalaisen Kiinteistöpalvelu Savotekin toimitalon katolle asennettiin 64 aurinkopaneelia tänä keväänä. - Käyttöön ne otettiin aivan äskettäin kesäkuun alussa, kertoo Savotekin toimitusjohtaja Toivo Hurri.\nAurinkosähkön käyttö on kasvanut reippaasti. Savonlinnan seudulla aurinkoenergiaa halutaan käyttää etenkin loma-asunnoissa.\nMuutoksen on työssään nähnyt savonlinnalaisen Linnan Sähkö ja Tarvike Oy:n toimitusjohtaja Petri Korhonen. Hän arvioi aurinkosähköasennusten kysynnän lisääntyneen viime vuosina kolmin- ehkä jopa nelinkertaisesti.\nTänä kesänä sää ollut aurinkosähkön käyttäjille erinomainen. - Petri Korhonen\nSelkeä pääsyy on säästäminen kiinteistön energiakuluissa. Lisäksi pienempi osa asiakkaista painottaa ekologista näkökulmaa. Hiilijalanjälkeen halutaan vaikuttaa henkilökohtaisesti.\n— Aurinkosähköstä on tullut jopa eräänlainen harrastus omakotiasujille tai kesämökin omistajilla. Rakennusten tekniikkaa halutaan uudistaa, ja puuhailla itse näiden ratkaisujen kanssa, Korhonen kertoo.\nLaiteasennuksissa pyritään siihen, että kotiin tai mökille aurinkosähköä saataisiin tasaisesti koko päivän ajan. Siihen vaikuttavia eri ratkaisuja asennuskohteessa pohditaankin melko usein.\nAina ei paneelien asennuksessa voi hyödyntää optimaalisinta ilmansuuntaa eli etelää.\nKoska järjestelmän tehokkuus riippuu juuri ilmansuunnista, niin aurinkopaneelit voidaan asentaa esimerkiksi itä–länsisuuntaisiksi, jolloin hyöty saadaan otettua kahdesta ilmansuunnasta.\nAurinkosähköä on hyvä ajatella Korhosen mielestä kodin tai mökin arkiaskareiden vinkkelistä.\n— Arjessahan pitää pyörittää pyykki- ja tiskinpesukoneita ja muita sähkölaitteita. Tavoite on, että näiden sähköä vaativien arkihommien sähkönkulutus hoituu aurinkosähköllä. Esimerkiksi kaikissa meidän asentamissa kohteissa tuo päiväaikainen käyttösähkö saadaankin irti aurinkopaneeleista.\nAurinkosähkön taloudellisuutta on selvitetty erilaisilla laskureilla. Esimerkkinä Korhonen mainitsee ympärivuotisesti asutun omakotitalon, joka ei ole auringonsäteiden katvealueella.\n— Mikäli laskureihin on luottaminen niin optimioloissa aurinkosähköä voidaan käyttää vuosittaisessa energiakulutuksessa 30 prosenttia. Tämä luku näkyy sitten säästönä vuoden sähkölaskussa.\nJärjestelmän tulisi olla kulutukseen nähden sopiva\nJoskus asiakkaat pohtivat myös aurinkosähköjärjestelmän takaisinmaksuaikaa.\n— Mutta kaikki eivät sitä pohdiskele. Pitää näet muistaa, että Suomessa säätila ei tunnetusti pysyttele vuoden aikana vakiona.\nKäyttämättömän sähkön voi myydä alueellisen sähköyhtiön verkkoon. Korvaus siitä ei ole kuitenkaan kovin suuri.\nPetri Korhonen suositteleekin mitoittamaan aurinkosähköjärjestelmä niin, että se on kulutukseen nähden mahdollisimman sopiva.\n— Tosin järjestelmän laajennustarve pitää huomioida ensiasennuksessa, hän muistuttaa.\nLinnan Sähkö ja Tarvike Oy:n toimitusjohtaja Petri Korhonen sanoo, että asiakkaat pyrkivät eri vaihtoehdoista löytämään itselleen ratkaisun, joka tuottaa päivittäiseen sähkönkulutukseen säästöä eniten. - Taloudellisuudesta puhutaan paljon asiakkaiden kanssa, hän kertoo.\nSavonlinnalainen Savotek asennutti hiljattain 64 aurinkopaneelia\nSavonlinnalaisen Kiinteistöpalvelu Savotek Oy:n toimitalon katolle asennettiin 64 aurinkopaneelia tänä keväänä.\nJärjestelmä otettiin käyttöön äskettäin. Paneelien yhteisteho on noin 17 kilowattia, ja niiden tuotolla on arvioitu katettavan noin 10 prosenttia toimitalon energiatarpeesta.\nSavotekin toimitusjohtajan Toivo Hurrin mukaan yritys halusi kokeilla aurinkosähköä, koska energiaa talossa kuluu kohtuullisen paljon eli 170 000 kilowattituntia vuoteen.\n— Ajattelemme tässä kuitenkin paljon aurinkosähkön ekologisuutta. Myös henkilökuntamme saa tällä tavoin hyvää oppia kertoa aurinkosähköstä asiakkaillemme. Aurinkosähkö on nyt kovin ajankohtainen teema kiinteistöalalla, hän sanoo.\nPaneelien sähköntuottoa voi seurata reaaliajassa nettipohjaisesti tai manuaalisesti invertteripisteestä. Invertterillä aurinkosähkö muunnetaan normaaliin sähköverkkoon sopivaksi.\nSavotekilla on sopimus sähköntoimittajan kanssa ylijääneen aurinkosähkön toimittamisesta heidän verkkoonsa. Hurri pitää tätä järjestelmää järkevänä.\nPaneelien tehosta huolehditaan pitämällä ne puhtaina. Lumien poistaminen talvella on tärkeää.\nInvestoinnin takaisinmaksuaikaa Savotekille tuli noin kymmenen vuotta.\n— Kovin nopeatuottoinen tämä ei ole esimerkiksi maalämpöjärjestelmään verraten. On kuitenkin niin, että ekologisissa hankkeissa pienistä puroista koostuu sitten aina isoja virtoja, Toivo Hurri muistuttaa vanhasta totuudesta.


Hinauspalvelu Janakkala, Turenki ja Tervakoski\nHinauspalvelu Miettinen palvelee Janakkalan seudulla nopeasti ja ympäri vuorokauden ammattitaidolla ja vuosikymmenien kokemuksella. Kattavan hinauskalustomme ansiosta auton hinaus onnistuu niin moottoritieltä, ahtaista pihoilta sekä pienemmiltä metsäteiltä. Hinauspalvelumme hinaa ja kuljettaa myös moottoripyörät, työkoneet ja veneet pitkällä kokemuksella.\nTiepalvelumme tulee antamaan apuvirtaa, jos akku tyhjenee ja tarvittaessa akkupalvelumme tuo ja asentaa uuden akun autoosi. Meiltä onnistuu myös auton oven avaus, jos avaimet ovat jääneet auton sisään. Rengaspalvelumme auttaa rengasrikon yllättäessä. Vaihdamme varapyörän alle tai paikkaamme hajonneen renkaan. Meidän kauttamme saat myös uuden renkaan autoosi 24/h.\nUseimmiten ajoneuvon KASKO tai OSAKASKO vakuutukseen sisältyy hinauspalvelun/ tiepalvelun korvaava autopalveluvakuutus. Jos ajoneuvossa on hinauksen kattava autopalveluvakuutus voimme laskuttaa suoraan vakuutusyhtiötäsi. Teemme yhteistyötä kaikkien suomalaisten vakuutusyhtiöiden kanssa, joten voit soittaa suoraan meille, me huolehdimme puolestasi kontaktoinnin vakuutusyhtiösi kanssa.\nVoit soittaa suoraan numeroon: 03 654 9060\nHinauspalvelu, Tiepalvelu ja akkupalvelumme päivystää 24h vuoden jokaisena päivänä\nOta yhteyttä Hinauspalvelu Miettiseen! Toteutamme myös romuautojen noudot mm. alueella Hämeenlinna, Janakkala, Riihimäki, Hattula ja Pälkäne.


Kalenteri täyttyy… – Anna Haverinen\nPosted on 2010-02-17 2010-02-17 by Anna\nHyviä uutisia ropisee toisensa jälkeen. Mutta ei niin hyvää ettei huonoakin. Kela nimittäin muisti maksulapulla vuoden 2008 tulojen ylittämisestä, ärh. Ylitys oli mielestäni aivan naurettavan pieni ottaen huomioon, että lasku on kaksinkertainen. En kertakaikkiaan ymmärrä tätä järjestelmää, missä opiskelijan ei anneta työskennellä, vaikka opinnot ja valmistuminen sujuvat täsmälleen aikataulussa. Tein vieläpä jättisuuren tutkinnon! Mutta purnaus sikseen, asialle ei voi enää mitään..\nKevät alkaa olemaan tuttuun tyyliin aikataulutettu. Kuukauden päästä on jo matka SFO:on, missä yritän päästä Linden Labiin haastattelemaan edes jota kuta eli talkkaria. Myös professori Boellstorff vastasi ystävällisesti mailiini ja yrittää päästä tapaamaan minua, muussa tapauksessa hän lupasi auttaa minua virtuaalisesti, jos vain kykenee. Sain häneltä jo nopean vinkin Second Lifen kuolemarituaaleista, josta bloggaan myöhemmin.\nReissun jälkeen onkin jo heti huhtikuun alussa kurssini vuoro, jota opetan Porissa aineopiskelijoille. Kurssi tapahtuu kahtena lähiopetuspäivänä ja sen jälkeen etäopetuksena netissä. Huhtikuun lopussa pidetään loppukeskustelut ja mahdollisesti tentti. Olen aloittanut jo alustavasti luentorungon ja kirjallisuus on pääpiirteittäin hahmotettu. Odotan innolla… Pidän opettamisesta ihan valtavasti ja haluan saada kokemusta siitä.\nToukokuussa on Suomen Antropologisen Seuran antropologipäivät, jonne pääsin esitelmöimään Taina Kinnusen ja Tiina Suopajärven vetämään “New Technologies” -ryhmään. Esitelmä on englanniksi, jota taas pyrin käyttämään sitä pohjana artikkelille Mortality-lehteen. Lehdestä oli puhetta viime viikolla kuolematutkijoiden kokoontumisessa Helsingissä. Tapaamisen tuloksena toivon mukaan saamme ensi vuodelle oman seminaarin kuolematutkijoille, aika näyttää.\nNyt kuitenkin kiirettä pukkaa, enkä ehdi tämän enempää ajatuksia jäsennellä..hm hm hm.. Astanga jooga ja tuo neljän kuukauden ikäinen koiranpentuni onneksi pitävät päivät hyvin kasassa..\n(kuvassa pikku borderipojuseni)\nTagged *henkselipauks*, ihmisiä, porkkanoita, tien päällä\nNext Post Reissuja ja avatareja


Venäjän merivoimat-yleisketju| Sivu 10 | maanpuolustus.net\nFirst Edellinen 10 / 66\nÄlkäämme aliarvioiko itänaapurimme kyjyjä ja teknologiaa. Sisälsi se sitten näyttöjä tahi analogi mittareita!\nPäinvastoin! Juuri sillä veivillä ja analogisella mittarilla se venäläinen tuhoaa kaiken mikä liikkuu rajojen toisella puolen, oli se sitten ilmassa tai maassa! Aliarvioinnista ollaan kaukana vastakkaisessa suunnassa ja jopa hysteriaan saakka.....\nVähän on laatueroa jenkeillä ja venäläisillä tai siis ulkonäkö eroa sisustuksessa.\nJenkkien lentotukialuksen ankkurihuone.\nSarja sisä- ja ulkokuvia USS Ronald Reaganilta. Ei tuokaan nyt ihan Star Trekiltä näytä. Kapteenin työpiste on hämmästyttävän spartalainen:\nVikra näyttää kuvissa oikeastaan pääosin aika kivalta, toki 2.3 miljardilla taalalla pitää saada vähän uutta maaliakin. Venäläisalusten sisäväritys on omaan silmään miellyttävämpi, amerikkalaisten valko/harmaa värimaailma on niin ankea.\nPääsääntöisesti hiljaiseloa viettävästä Kuznetsovista tulee mieleen Turtleseista tuttu Technodrome: "Although menacing at first glance, throughout the course of the series the Technodrome is often stuck at some remote location with low amount of power, making its full capabilities never realized."\nReactions: setämies, ctg ja Gyllis1\nViime vuoden puolelta.\nTuosta Kuznetsovin taistelupurjehduksesta (jos sitä tulee) niin huhujen mukaan lähinnä on tarkoitus käydä kokeilemassa Ka-52K:ta joiden piti mennä Mistraleille mutta joita Venäjä ei päässytkään niillä kokeilemaan. Mainittu hävittäjien määrä on pieni, laivueet ei ole lähelläkään määrävahvuisia. Ilmeisesti MiG-29K-lentäjiä ei saada koulutettua taistelukelpoisia sen enempää?\nKuznetsovhan ei ole varsinaisesti vanha alus, 40-50 vuoden käyttöikä on tukialukselle ihan normaali. Mutta alus jäi aina vähän keskeneräiseksi, ilmavalvontatutka ei ole kai koskaan toiminut yms. Ja 25 vuotta ilman peruskorjausta ja modernisointi on pitkä aika.\nSaa nähdä mitä pohjoinen laivasto laittaa sitten saattoalukseksi, siellä ei ole tällä haavaa muita alueit-järjestelmällä varustettuja aluksia kuin Petr Velikij. Yhdessähän nuo toki olisivat erittäin vaikuttava näky...\nReactions: Rannari, ctg ja Merten sheriffi\nTässä keskusteluketjussa paljon kuvia tuosta venäläisten intialaisille värkätystä tukialuksesta.\nPictures of Inside INS Vikramaditya\nNo nysse si on menossa sinne.\nVenäjä valmistautuu ratkaisevaan operaatioon Syyrian sodassa, arvioi uutistoimisto Reutersin haastattelema, nimettömänä pysyttelevä Nato-diplomaatti.\nVenäjä on parhaillaan siirtämässä erittäin voimakasta laivasto-osastoa Välimerelle, Syyrian edustalle. Diplomaatin mukaan Syyriaan siirtyy suuri osa Venäjän Pohjoisen laivaston ja Itämeren laivaston aluksista.\nKyseessä on suurin Venäjän laivaston pinta-alusten operaatio sitten kylmän sodan päättymisen, Nato-diplomaatti arvioi.\nNorjan edustalla höyryää etelää kohti osasto, johon kuuluu mm. lentotukialus Admiral Kuznetsov, ohjusristeilija Pjotr Veliki sekä sukellusveneentorjunta-aluksia.\nLentotukialuksella on mukanaan Su-33- ja MiG-29 -taistelukoneita sekä taisteluhelikoptereita. Kun laivat saapuvat parin viikon kuluessa määränpäähänsä, koneita käytettäneen suureen ilmaoperaatioon Aleppon kaupungin kapinallisten kukistamiseksi, Nato-diplomaatti uskoo.\nKun Syyrian armeija Venäjän sotavoiman tukemana saa Aleppon hallintaansa, Syyrian nykyjohdon toiminnan jatkuvuus on turvattu ja Venäjä voi vetää sotavoimansa kotimaahan, diplomaatti ennustaa.\nMiksi lähettää kallis lentotukialus?\nOma kysymyksensä on, miksi Venäjä haluaa lähettää tuhansien kilometrien päähän huippukalliin lentotukialuksen, kun se voisi lennättää sinne ilmavoimiensa kalustoa huomattavasti halvemmalla.\nVenäjä on viime vuosina kehittänyt laivastonsa toimintakykyä, jotta se voisi kilpailla Yhdysvaltain kanssa merien herruudesta. Lähettämällä vahvan laivasto-osaston Välimerelle se haluaa viestittää, että se on saavuttanut kyvyn toimia suurilla laivoilla pitkiä aikoja kaukana kotimaasta, arvioi Reuters.\nSotilasasiantuntijat seuraavat, toteuttaako venäläisosasto joitakin manöövereitä Britannian vesialueiden tuntumassa. Britannian laivasto seuraa tarkasti venäläisten tekemisiä.\nVenäjän laivaston kovin nyrkki lähestyy Englannin kanaalia matkalla Syyriaan\nBritannian laivasto seuraa Venäjän laivaston erikoisosaston matkaa. Norjan asevoimat kuvasi venäläissaattueen merellä tiistaina.\nVENÄJÄN laivaston ainoa lentotukialus Admiral Kuznetsov matkasi keskiviikkona Norjan rannikon edustalla kohti Englannin kanaalia. Laivasto-osasto on matkalla kohti Välimerta ja Syyriaa, jossa se vahvistaa Venäjän asevoimia.\nAdmiral Kuznetsovin rinnalla saattueessa seilaa mukana 252 metrinen ydinkäyttöinen ohjusristeilijä Pjotr Veliki, eli Pietari Suuri. Alukset lähtivät Severomorskin laivastotukikohdasta lauantaina.\nSaattueeseen kuuluu myös sukellusveneiden torjuntaan erikoistuneet Udaloi-luokan hävittäjäalukset Severomorsk ja Vitse-Admiral Kulakov sekä muutama tukialus. Virallisen tiedotteen mukaan saattueen on tarkoitus tukea Venäjän laivaston läsnäoloa operatiivisesti tärkeillä alueilla maailman merillä.\nKirov-luokan ydinkäyttöinen Pietari Suuri matkaa mukana Kuznetsovin saattueessa. (KUVA: NTB SCANPIX)\nKOKONAISUUDESSAAN Venäjän pohjoisesta laivastotukikohdasta matkaan lähteneessä saattueessa seilaa seitsemän alusta. Admiral Kuznetsovin ja muiden alusten on tarkoitus liittyä tukemaan Venäjän laivastoa Syyrian edustalla.\nTällä hetkellä Venäjällä on Syyriassa 10 alusta. Se on käyttänyt laivastoaan hyödyksi Syyrian kapinallisten pommituksissa.\nVenäläisten uutislähteiden mukaan saattueeseen saattaa liittyä vielä lisää sukellusveneitä Atlantilta. Saavuttuaan Syyriaan Venäjän laivaston tulivoima tulee vastaamaan paikalla olevan Yhdysvaltain kuudennen laivaston tulivoimaa.\nEnglannin puolustusministeri Michael Fallon kertoi BBC:lle, että saattuetta tullaan seuraamaan koko matkan ajan. Kuninkaallinen laivasto on myös asettanut kaksi alusta ”varjostamaan” venäläisten kulkua aina Gibraltarinsalmelle asti.\nEnglannin laivasto seuraa Admiral Kuznetsovin kulkua.(KUVA: PO(Phot) DEZ WADE / BRITISH MINISTRY OF DEFENCE / HANDOUT)\nEnglannin laivaston HMS Richmond on yksi Admiral Kuznetsovia seuraavista aluksista.(KUVA: PO(Phot) DEZ WADE / BRITISH MINISTRY OF DEFENCE / HANDOUT)\nNORJAN puolustusvoimat kuvasi saattueen sen matkatessa Trondheimin ohi kohti Pohjanmerta, jossa brittein laivaston saattojoukot odottavat. Keskiviikkona julkaistuissa kuvissa Admiral Kuznetsovin kannella näkyy MiG-29 hävittäjiä sekä taisteluhelikoptereita.\nNaton ja Englannin armeijalähteet uskovat saattueen suorittavan ilmaharjoituksia lähellä Englannin ja Ranskan rannikkoa. Brittilähteiden mukaan Kuznetsov suoritti lento-operaatioita jo Orkneyn itäpuolella lähellä Skotlannin rannikkoa.\nNyt seilaava joukko on venäläismedian mukaan voimakkain Pohjois-Euroopassa seilannut saattue sitten vuoden 2014.\n300-METRINEN alus ei teknisesti ottaen ole lentotukialus vaan ”raskas lentokoneita kuljettava risteilijä”. Tämän epäillään johtuvan siitä, että Bosporinsalmessa ei vuonna 1936 solmitun Montreaux’n sopimuksen nojalla saa seilata lentotukialuksia, edes Mustanmeren maiden lippujen alla.\n300 metriselle Admiral Kuznetsoville mahtuu kymmeniä lentoaluksia. (KUVA: NTB SCANPIX)\nHävittäjät eivät voi lähteä lentoon Admiral Kuznetsovilta raskaassa pommilastissa, sillä aluksessa ei ole lentokoneiden laukaisemiseen käytettäviä katapultteja. Alusta käytetään tuki- ja suojatehtävissä muille pinta-aluksille sekä sukellusveneille.\nAlus kantaa 12 hävittäjää ja 24 helikopteria. Miehistöä aluksella voi enimmillään olla jopa 2 500 henkilöä. Nimensä alus on saanut neuvostolaivaston amiraali Nikolai Kuznetsovin mukaan.\nNäitä Ilta-Sanomien kommentteja\nTämä mitään Isisiä vastaan ole. Päinvastoin. Tällä peloitellaan USAn kuudetta laivastoa. Tämä alus yksinään vastaa jenkkien kuudetta laivastoa. Siis vain yksi alus on tehokkaampi kuin kokonainen laivasto. Nyt se kolmas maailmansota alkaa. Antautukaa kun itänaapuri tulee ja pyytäkää Jeesusta ja Jumalaa armahtamaan teidät.\nReactions: Teräsmies, MeriTJ, Gyllis1 ja 2 muuta\nEiköhän tuo tarkoittanut, että armada vastaa Usan Välimeren laivastoa.\nBelgian Leopold I & Russian Admiral Kuznetsov in North Sea.\nBelgia jossa moni alue on jo miehittäjien hallussa tykkää kuitenkin näyttää lippua maailman merillä.\nEikös välimerellä ole USAn kuudennen laivaston helmoissa tällä hetkellä ainakin saksalaisia hävi...anteeksi, jättiläisfrigatteja ja mielestäni jonkin muunkin maan sotalaivoja? Eli ei pelkästään 6th, vaan Naton laivue. Olkoon kirovitsi komea ilmestys ja täynnä vls tuubeja mutta en kyllä siltikään pistäisi pitkävetoa Venäjän osaston puolesta tuossa showdownissa.\nReactions: MeriTJ, Gyllis1 ja Merten sheriffi\nBelgia jossa moni alue on jo miehittäjien hallussa tykkää kuitenkin näyttää lippua maailman merillä.View attachment 11996\nTaitaa olla sarjassa "harvinaisemmat yhteiskuvat". Aika paljon näyttää puskevan tuo Kuznetsov savua, verrattuna tuohon fregattiin. Sopivalla kelillä havaintoetäisyys on pelkästään sen vuoksi melkoinen.\nJuu ei näytä olevan yhtä ympäristöystävällinen kuin Viking Grace\nAika paljon näyttää puskevan tuo Kuznetsov savua, verrattuna tuohon fregattiin. Sopivalla kelillä havaintoetäisyys on pelkästään sen vuoksi melkoinen.\nPuskeehan se paksua savua kuin jokin Titanic konsanaan. Tulee mieleen ne kohtaukset Titanic leffasta, missä konemiehet (tai mitä lie olivatkaan titteliltään) lapioivat hiki hatussa hiiltä uuneihin, jotta paatti liikahtaisi.\nReactions: Rannari ja Kaarne\nKiitos vaan, corn flakesit ipadillä. Toivottavasti ei mennyt rikki.\nNäinköhän kuvien ulkopuolella lentotukialusta varjostaa valtamerihinaaja, joka hienovaraisesti avustaa sitten, kun nuo vanhat kattilat ja turbiinit antavat jälleen kerran periksi...\nMiten se meni jossakin Tom Clancyn kirjassa, kun tukialus tarvitsi hinaajaa, niin hinaajan kapteeni laittoi laivaston allekirjoittamaan sopparin, jonka mukaan korvaus vastaa osuutta pelastettavasta omaisuudesta? Jos homma menee näin, niin on syytäkin pitää omaa hinaajaa valmiina, muuten siellä olisi jonkun muun hinaaja passissa dollarin kuvat silmissä odottamassa lottovoittoa.


Aloittelevan sijoittajan blogi: Pienpanimokentälle riittää tunkua: Sangen\nLähettänyt Aloittelija klo 15:07\nKinski 12. helmikuuta 2016 klo 17.10\nJos kaljaan haluaa kotimaassa sijoittaa, Olvi ja Laitila on kyllä tarpeeksi?\nItselle maistuu Urquell. Harkinnassa.\nAloittelija 13. helmikuuta 2016 klo 19.04\nKiitos kommentista. Olvi ei taida ihan pelkästään kotimainen kaljafirma olla, vaikka kieltämättä hyvä vaihtoehto onkin. Etenkin jos arvostus olisi hieman kohtuullisempi. Kurssi on toki laskenut viime aikojen huipuista jo jonkin verran. Täytyykin päivittää laskelmat siitä, mihin hintaan hypätä mukaan. Tykkään kyllä yhtiöstä muutoin. Laitila taitaa olla pienpanimobuusin firmoista siinä mielessä vaikeimmassa tilanteessa, että verohelpotukset tulevat vastaan ja laajentua ei kannata ellei sitä pystyä tekemään oikein kunnolla. Omat panokseni tässä pienpanimoskenessä olen asettanut Pyynikin panimolle, mutta siihen eivät ole vaikuttaneet pelkästään liiketoiminnalliset syyt. Silti olen myös sitä mieltä, että osakkaiden kohtelu on aika paljon tasavertaisempaa kuin monilla uudemmilla panimoilla. Ainakin numeroiden perusteella.\nAnonyymi 13. helmikuuta 2016 klo 22.07\nSangen Oy:ta on tullut tutkiskeltua kun suunnittelevat tänne Lapin Kullan rauniolle panimoa.\nEnsimmäinen juttu joka pisti ko. firmassa silmään on se ettei Sangen Oy tule ilmeisesti koskaan tuottamaan litraakaan olutta. Sangen Oy tulee omistamaan Tornion painimosta 60% ja Tornion panimosta tulee ilmeisesti oma osakeyhtiönsä, joka siis valmistaa juomat.\nAloittelija 15. helmikuuta 2016 klo 18.41\nNiin tuohon kiinnitin myös huomiota, mutta en sitten jaksanut enää sen tarkemmin perehtyä kun totesin ettei tämä ole minun juttuni kuitenkaan.\nAnonyymi 15. helmikuuta 2016 klo 7.17\nItsekkin tutkiskellut asiaa. Ei tuo valuaatio niin ihmeellinen ole kun vertaa muita, vaikkakin korkeahko. 5M€:n liikevaihdolla valuaatiot on 20M€:n luokkaa. Paikan ja brändin arvo tuovat omansa. On kyllä kovia osaajia taustalla. Eikä tuo homma taida ihan 6000 onnistua. Varmaan pelkkä video ja materiaali on maksanut 400k€...Ei taida Qstockin sopparikaan ihan joka pojalta onnistua. Nostan kyllä hattua.\nAloittelija 15. helmikuuta 2016 klo 18.47\nNiin no riippuu mihin vertaa. 5 miljoonaa on kuitenkin selvästi enemmän kuin esim. Sorin arvostus, mikä sekään ei aivan halpa ollut. Mutta yhtiöllä on kuitekin homma jo pyörimässä ja ovat osoittaneet, että olutta osataan tehdä. Vai oliko kommentissa huomattavissa pientä sarkasmia?\nAnonyymi 15. helmikuuta 2016 klo 12.08\nPaikalla on toki arvonsa, mutta Tornion panimosta ei ole tarkoitus tehdä toista "Lapin Kultaa". Sen verran paljon on oluen litrahinnaksi budjetoitu että vahva käsityöläisleima täytyy olueen saada.\nTaustalla olevia henkilöitä en tunne, mutta tietojeni mukaan kenelläkään ei ole kokemusta panimotoiminnasta. Leo Andelin ei tietojeni mukaan ole mukana yrityksessä, mutta on lupautunut avustamaan. Näin yritykseltä taitaa puuttua oma panimestari.\nVideon tekemisen hinnasta en tiedä, mutta odotan mielenkiinnolla mitä siellä siellä taseessa on. Ulkopuolisena on aika mahdotonta arvioida paljon perustajat ovat lopulta laittaneet omaa työtä yrityksen.\nQstockin taustalla on ilmeisesti osittain samoja henkilöitä kun tämän Sangen Oy:n. Tätä kautta sopimus on ilmeisesti ollut helpompi tehdä. Olisi mukava nähdä itse sopimus, jotta sen todellista arvon voisi arvioida. Joka tapauksessa olen ymmärtänyt että Tornion painimo ei tule tekemään "markettiolutta" ja Qstockissa on kuitenkin omann arvioni mukaan enemmän markettioluen juojia kun olutharrastajia.\nKyllähän jokainen pienpanimon anti on tähän mennessä ollut sellainen että pääomasijoittajia on näillä ehdoilla turha odottaa mukaan. Toki on hyvä että rohkeita yrittäjiä löytyy.\nAloittelija 15. helmikuuta 2016 klo 18.52\nKiitoksia kommenteista. Vaikea tosiaan uskoa, että Qstockissa kaikki kävijät olisivat valmiit maksamaan selvästi kalliimpaa hintaa "käsityöläisoluesta", mutta toisaalta sitä kai on pakko juoda, mitä tarjolla on.\nTuosta viimeisestä kappaleesta olen samaa mieltä ja toisaalta eipä se sinällään haittaa, mutta näin pienpanimo-oluiden ystävänä itsekin mielelläni anteihin osallistuisin, jos ehdot olisivat mielestäni edes jollain tapaa kohtuulliset. Nyt monessa annissa on kyllä mukana vähän sellainen "kusetetaan lukujen päälle ymmärtämättömiä olutharrastajia"-fiilis kaikkine näine monimutkaisine omaisuusjärjestelyineen jne.\nAnonyymi 15. helmikuuta 2016 klo 22.33\nTuota Sangen Oy:n esitettä kun lukee uudellaan tulee aina vaan tulee lisää kysymyksiä. Jos yrityksen pääasiallinen tarkoitus on perustaa Tornioon panimo, niin miksi sitä ei omistetta 100%? Miksi sijoittajien halutaan panimon sijaista rahoittavan: humalanviljelyn ja hiivan tutkimusta? Tai jopa humalan viljelyä? Näistä tuskin on ihan heti bisnekseksi jos koskaan. Sama koskee olutta käsityöläisolutta myyvää kauppaketjua.\nTisleiden tuotannosta en osaa sanoa sen enempää, olen ymmärtänyt että Alkon hyllyyn on vaikea päästä. Tässä koko tislausinnostuksessa voi olla taustalla kotimaisen GIN:in valinta maailman parhaaksi.\nSeuraan hanketta edelleen mielenkiinnolla torniolainen kun olen ja voi olla että ostan jopa muutaman osakkeen. En kuitenkaan uskoa että Sangen Oy:n tai paremminkin Tornion Panimon Oy:n olut on koskaan yhtä tunnettu kuin Lapin Kulta oli aikoinaan. Silloin kun Lapin Kullan tuotanto oli huipussaan niin kaupungin läpi tehtaalle oli melkoinen rekkaralli ja sitä tuskin kukaan haluaa takaisin, vaikka joku ehkä voi vieläkin haikailla tehtaan perään.\nAnnin ehtojen valossa kysy on Torniolaisen oluen valmistuksen rahallisesta tukemisesta, mutta ei niinkään sijoituksesta, josta voisi olettaa tulevaisuudessa kasvavaa osinkovirtaa.\nAloittelija 18. helmikuuta 2016 klo 10.12\nTuohon omistuskuvioon kommentoisin sen verran, että kannattanee tutustua Sorin vastaavaan ja miettiä taustalla mahdollisesti olevia syitä.\nTislaamon perustaminen taitaa tänä päivänä olla vielä pienpanimoakin trendikkäämpää. Erään ginin menestys varmaasti tosiaan vaikuttaa.\nSangenin hankkeesta näyttää olevan laajasti tietoa saatavilla. Mielenkiintoinen kuvio, jossa ilmeisesti rikotaan perinteistä yritysmallia, jossa hiljalleen lähdetään pienesti tuotteella ja kasvetaan, jos onnistutaan myynnissä. Hyvässä liiketoiminnassahan tarpeita pystytään myös luomaan eli tässä kotimainen olut pohjoiseen esim. turisteille. Vai mitä tilaat nyt termillä one local beer?\nMediaa on hankkeessa näemmä käytetty ihan poikkeavan taitavasti. Taustalla olevien osakkaiden osaamisprofiilista ymmärtää tai saa kuvan, ettei kallista osaamista ole tarvinnut ostaa ulkopuolelta, ainakaan kovinkaan paljoa. Myös varsin merkittäviä sopimuksia on saatu tehtyä eli Qstock ja yrityskauppa.\nMitä valuaatioon tulee, niin sijoitus listaamattomaan yritykseen on aina riski, kuten myös listattuun. Kovinkaan isoa osaa salkustaan ei ole syytä tämäntyyppiseen yksittäiseen yritykseen sijoittaa. Vertailin muutaman muun panimon ja juomavalmistajan sekä toisen toimialan joukkorahoituksessa ollutta valuaatiota.\nÄgräs kerää rahaa tislaamoon 2 me valuaatiolla. Nokian panimon valuaatio privanetissä on 400 te tuloksella 12 me. Samoin Laitilan valuaation p/e on 11. Ulkoimailla juomayhtiöitä on ostettu jopa 15-20 p/e valuaatiolla.\nJos Sangen tekee mittavan investoinnin Tornioon ja olutta ei myydä marketkategoriassa, niin 5 me valuaatio ei ole ihan täysin perusteeton.\nNokian panimon myyntikate on 50 % ja tulosta syövät korkeat muut kulut. Oletetaan, että 1,5 miljoonan litran myynnillä Sangen saa saman liikevaihdon kuin Nokia suhteellisesti eli 3 me. Siitä myyntikate 1,5 me. Jos tulosta tehokkaalla organisaatiolla jää 750 te, niin p/e olisi 6-7 välissä. Kaikki siis riippuu tuloksentekokyvystä eli hyvän tuotteen tekemisestä sekä markkinoiden löytämisestä.\nPitää muistaa, että hyvän tuotteen tekemisessä voi käyttää ammattilaisia. Ja uskon, että Lapin oluelle on kysyntää. Siksi sijoitinkin tähän pienen siivun.\nAloittelija 18. helmikuuta 2016 klo 10.16\nMedia on kyllä otettu hyvin mukaan, siitä olen samaa mieltä. Kriittistä arviointia ei tosin juurikaan ole näkynyt. Toki Suomi tarvitsee kasvuhankkeita, ei siinä mitään.\nToki arvostus on aina jollain tapaa perusteltavissa, mutta tuohon laskelmaasi huomauttaisin, ettei Sangen omista koko panimoa, vaan 60%.\nAnonyymi 16. helmikuuta 2016 klo 10.07\nMinusta varsin piristävä konsepti. Käsitykseni mukaan ainakin tuo humalahanke on vielä kehityshanke ja siihen tuskin kovin paljon omia pääomia käyttävät. Maaseuturahastostahan saa demonstraatiohankkeisiin jopa 70% tukea. Luin myös viime viikolla juttua priteistä, jossa pienpanimoiden shop-in-shop tyyppiset putiikit ovat lisääntyneet räjähdysmäisesti. Miksei se olisi mahdollista myös Suomessa? Tuon tislaamon kytkeminen panimoon on kyllä loistoveto koska kaikki synergia on olemassa. Olisi kiinnostava tietää, miten paljon tisleitä polarmallas on kehitellyt 20 vuoden aikana? Ainakin salmarista, ginistä ja terwasnapsista oli puhetta. Saariselällä ja Levillä olen ainakin törmännyt näihin tuotteisiin. Alkon hyllylläkin näyttää olevan tilaustuotteena. Ruotsissa näkyi olevan saman tyyppinen konsepti, jossa pääpaino on tuotteiden kehittelyssä ja omassa laboratoriossa. Minusta juuri tuollaista konseptia tarvitaan. Sangen saa varmaan unelmoida suursijoittajista, mutta pieniä riskinottajia varmaan vielä löytyy meiltäkin. Ainakin minä haluan olla mukana seuraavassa yhtiökokouksessa, joten sijoitan pienen siivun.\nAloittelija 18. helmikuuta 2016 klo 10.54\nTaitaa Suomen alkoholilainsäädäntö jonkin verran panimoiden kaupantekoa rajoittaa. Ainakin toistaiseksi. Tislaamon perustaminen panimon viereen taitaa olla päivän trendi, sillä ainakin Ägräs tekee samoin.\nAnonyymi 13. huhtikuuta 2016 klo 9.09\nVaikkei Sangen tekisikään aivan perusbulkkia, niin hintapaine silti tulee peruslagerin puolelta kun ostaja miettii ostaako 3 euron erikoisoluen vai useamman tölkin tarjousolutta.\nAnonyymi 1. kesäkuuta 2016 klo 23.08\nAntia on jatkettu. Alkuperäiseen päättymispäivään mennessä rahaa saatiin kasaan noin 600 000€, eli ei lähellekkään tavoiteltua 1,5milj.€\nKo. yrityken laittoistojen kunnostuksesta vastaa muuten paikallinen ammattikoulu... Kertonee myös jotakin asiasta.\nAnonyymi 10. kesäkuuta 2016 klo 12.23\nTarkistin tuon asian. Kyseinen yritys tekee 2 tuotantolinjaa, josta toinen on kunnostettavissa oleva linjasto. Paikalliset yritykset, ammattikorkeakoulu mukaan lukien vastaavat puhelun mukaan osittain kunnostuksesta. Siellä lienee töissä entinen Lapin Kullan kunnossapitopäällikkö. Lausuntojen mukaan ensimmäinen tuotantolinjasto valmistuu pian ja toinen täysin uusi linjasto marraskuussa. Eli homma etenee hyvin.\nAnonyymi 14. kesäkuuta 2016 klo 4.31\nAlkuperäinen tavoite 250 000e eli karvan verran alle kolminkertaisesti nyt merkitty.\nVarmasti ulosmyyntioikeus panimolta suoraan vahvemmille ja kaupoissakin lievä prosenttirajan korotus sataa investoinnin laariin. Myös humalan hinta on nousussa, joten on mielenkiintoista nähdä miten oma humalatuotanto lähtee edistymään.\nAnonyymi 21. kesäkuuta 2016 klo 5.56\nIhan hyvää kommenttia. Esim. Pyynikillä ei ole minkäänlaisia tilinpäätöstietoja eikä visioita tulevista osingoista esitteissään.